Ο ΚΑΙΡΟΣ 23 και 24 ΜΑΪΟΥ από το dionysos-weather.gr ~ ΕΠΤΑΝΗΣΟΣ ΠΟΛΙΤΕΙΑ\nΟ ΚΑΙΡΟΣ 23 και 24 ΜΑΪΟΥ από το dionysos-weather.gr\nPosted on 4:04 π.μ. by gregorio_marcheto | No comments\nΑρκετά άστατος και μουντός θα είναι ο καιρός ήδη από το πρωί στην δυτική Ελλάδα και συγκεκριμένα θα έχουμε πυκνή συννεφιά με βροχές κατά διαστήματα και σποραδικές καταιγίδες στο βόρειο Ιόνιο την Ήπειρο-δυτική Μακεδονία-βορειδουτική Θεσσαλία-δυτική κεντρική Στερεά αλλά και στην δυτική&βορειοδυτική&νοτιοδυτική Πελοπόννησο.\nΠιθανότητα νωρίς το πρωί για κάποιες βροχές και στα νησιά του βορειοανατολικού Αιγαίου και γενικά στην περιοχή του Αιγαίου-Κρήτη-Δωδεκάνησα που γρήγορα μέχρι το απόγευμα θα έχουν σταματήσει.\nΣταδιακά μέχρι και το μεσημέρι οι βροχές θα επεκταθούν και στην υπόλοιπη δυτική και κεντρική Μακεδονία .\nΣτην υπόλοιπη χώρα ανατολικά της Πίνδου θα έχουμε νεφώσεις αλλά και διαστήματα ηλιοφάνειας συνοδεία ισχυρών νοτιοδυτικών ανέμων .\nΟι άνεμοι θα πνέουν νότιοι νοτιοδυτικοί στα πελάγη,(αλλά και στην ξηρά) στα 6-7 και τοπικά 8 μποφόρ.\nΗ θερμοκρασία θα σημειώσει πτώση η οποία θα γίνει πιο αισθητή στην δυτική κεντρική και βόρεια βορειοδυτική Ελλάδα.\nΣχετικά καλός καιρός με ηλιοφάνεια στην Αττική και λίγες νεφώσεις κατά διαστήματα πυκνές στα γύρω ορεινά ενώ το κύριο χαρακτηριστικό θα είναι οι ενισχυμένοι νοτιοδυτικοί άνεμοι που θα φτάσουν τα 6-7 μποφόρ .\nΝεφώσεις που γρήγορα θα πυκνώσουν προς το μεσημέρι και θα εκδηλωθούν τοπικές μπόρες και πιθανώς μέχρι το απόγευμα και καταιγίδες.\nΣχετικά καλός θα ξεκινήσει ο καιρός στο μεγαλύτερος μέρος της χώρας εκτός από την δυτική Ελλάδα που και πάλι ο καιρός θα είναι σχετικά μουντός με κάποια συννεφιά που θα πυκνώνει κατά διαστήματα και θα δίνει τοπικές βροχές.\nΠρος το μεσημέρι και το απόγευμα όμως ο καιρός θα βελτιωθεί στην δυτική χώρα με κάποια αστάθεια να παραμένει στα ορεινά της δυτικής και βόρειας βορειοανατολικής χώρας (ανατολική Μακεδονία-Θράκη). Στις υπόλοιπες περιοχές ο καιρός θα είναι γενικά καλός με ηλιοφάνεια και νεφώσεις το μεσημέρι και το απόγευμα με πιθανότητα για μπόρες στα ορεινά της Στερεάς Ελλάδας και της Πελοποννήσου.\nΠιθανότητα για βροχές υπάρχει την Παρασκευή μέσα στην ημέρα στην Κρήτη-Δωδεκάνησα αλλά και στα νησιά του ανατολικού και βόρειου-βορειοανατολικού Αιγαίου.\nΟι άνεμοι θα πνέουν νοτιοδυτικοί στα 4-5 και τοπικά 6 μποφόρ.


Φωτιές Αττική: Ο Τσίπρας «ξήλωσε» τους... αλάνθαστους - Ποιοι παίρνουν σειρά - Newsbomb - Ειδησεις\nΠΟΛΙΤΙΚΗ 06/08/2018 07:34\nΣτην αντεπίθεση ο πρωθυπουργός - «Καρατόμησε» τους αρχηγούς σε ΕΛ.ΑΣ. και Πυροσβεστική - Στην πόρτα της εξόδου και ο γ.γ. Πολιτικής Προστασίας - «Κλειδώνει» ο ανασχηματισμός\nΜε μια συνεδρίαση - «αστραπή» του Κυβερνητικού Συμβουλίου Εξωτερικών και Άμυνας (ΚΥΣΕΑ) το απόγευμα της Κυριακής (05/08/2018), ο πρωθυπουργός, Αλέξης Τσίπρας, αντικατέστησε τους επικεφαλής της Ελληνικής Αστυνομίας και του Πυροσβεστικού Σώματος, στέλνοντας ένα ηχηρό μήνυμα σε όλους εκείνους που εκτίμησαν πως οι χειρισμοί τους κατά τη διάρκεια των φονικών πυρκαγιών στην Αττική υπήρξαν... ολόσωστοι.\nΣύμφωνα με πληροφορίες, από τις «καρατομήσεις» δεν φαίνεται να γλιτώνει ούτε ο γ.γ. Πολιτικής Προστασίας, Γιάννης Καπάκης.\nΤαυτόχρονα, φαίνεται πως έχουν «κλειδώσει» οι αποφάσεις του πρωθυπουργού να προχωρήσε σε έναν άμεσο και ριζικό ανασχηματισμό της κυβέρνησης, με σκοπό να δοθεί το μήνυμα ενός δυναμικού «restart», με φόντο την άνοδο του κ. Τσίπρα στη Διεθνή Έκθεση Θεσσαλονίκης (ΔΕΘ), στις αρχές Σεπτεμβρίου.


Πάπας:"Το σεξ είναι δώρο Θεού" - TheNewspaper.gr\n-173 min. ago-Συνεχίζονται οι δύο Θείες Λειτουργίες στον Ι.Ν. Αγίου Νικολάου\n-168 min. ago-Ως τον Ιανουάριο του 2021 το πρόγραμμα για προσωρινή αναστολή εργασίας στη Μαδρίτη\n-167 min. ago-Live: Οι κοινές δηλώσεις Μητσοτάκη\n-166 min. ago-Δωρεάν πλύσιμο ρούχων για ευπαθείς ομάδες και φοιτητές από το πρώτο Κοινωνικό Πλυντήριο\n-165 min. ago-Μειωμένο κατά 5,4% το βάρος φορτίων/εμπορευμάτων το α΄τρίμηνο\n-164 min. ago-Η εξομολόγηση της Φαίης Σκορδά για τον κορωνοϊό: «Είχα σοκαριστεί όταν βρέθηκα θετική»\n-148 min. ago-Ο Όρμπαν ζητεί την παραίτηση της αντιπροέδρου της Κομισιόν γιατί έκανε «υποτιμητικά σχόλια» για την Ουγγαρία\n-146 min. ago-Μετέφερε 38 κιλά κάνναβη αλλά υπολόγιζε χωρίς τη... Minnie\n-145 min. ago-Λήγει η προθεσμία για τους δανειολήπτες\n-144 min. ago-“Νέα Εποχή” για το θέμα της ράμπας ΑμεΑ στην Σωτηρίτσα: “Φθηνές δικαιολογίες της δημοτικής αρχής”\nΠάπας:”Το σεξ είναι δώρο Θεού”\nΈνας αστυνομικός απολύθηκε για την υπόθεση της Μπριόνα Τέιλορ


OmonoiaLive Και εσύ το δέχεσαι;\nΚαι εσύ το δέχεσαι;\nΆλλη μια ήττα για την Ομόνοια. Άλλη μια εβδομάδα που ο Ομονοιάτης πήγε με την ελπίδα να δει την ομάδα που ήθελε στο γήπεδο και τελικά είδε ένα. τσίρκο. Τσίρκο ναι. Τίποτα περισσότερο, τίποτα λιγότερο. Παίκτες χωρίς ψυχή, χωρίς πάθος. Δεν κατάλαβαν ακόμα την φανέλα ποιας ομάδας φοράνε. Αλλά επιτρέψτε μου ν' αφήσω το αγωνιστικό κομμάτι κατά μέρους. Ας το πάρουμε λίγο διαφορετικά.\nΜπορεί ο δρόμος να είναι μακρύς ακόμη αλλά με 10 βαθμούς διαφορά από τον πρώτο και τόσες ομάδες πιο πάνω από εσένα, αντιλαμβάνεσαι πως δύσκολα θα πας για τίτλο. Λες εντάξει. Συμβιβάζεσαι στην ιδέα και λες έχουμε προβλήματα, η ομάδα προσπαθεί, έχουν περισσότερα λεφτά οι άλλοι. Όχι ρε μάγκα μου! Δεν είναι εντάξει! Δεν είναι καθόλου εντάξει!\nΣυμβιβάζεσαι εσύ; Ο Ομονοιάτης; Εσύ που είναι στην φύση σου να αντιδράς; Να μην δέχεσαι την κοροϊδία; Συμβιβάζεσαι για άλλη μια χρονιά; Εσύ που τόσα χρόνια σάρωνες τους τίτλους;\nΔέχεσαι να σε ρεζιλεύουν έτσι και να βλέπεις τις άλλες ομάδες να πηγαίνουν μπροστά αλλά εσύ ν' αρνιέσαι πεισματικά την πρόοδο; Μην ακούς για προϋπολογισμούς και διάφορα άλλα. Η ΑΕΛ όταν πήρε τον τίτλο δεν είχε πιο πολλά λεφτά από εσένα. Δεν παίζει μόνο το χρήμα μπάλα!\nΠραγματικά εσύ το ανέχεσαι; Φίλε είσαι Ομονοιάτης! Είναι στο DNA σου να μην ανέχεσαι να είσαι τέταρτος και πέμπτος!\nΈχεις αποδεχτεί την μοίρα σου! Σου αλλάζουν το DNA και δεν πήρες χαμπάρι! Από γεννημένο νικητή βλέπεις και μόνος σου τι σε έχουν κάνει! Δέχεσαι σκύβοντας το κεφάλι την ήττα. Δέχεσαι τα μαύρα χρόνια χωρίς τίτλους. Δέχεσαι να πηγαίνουν όλες οι ομάδες ομίλους και εσύ να λες δεν πειράζει, του χρόνου.\nΣε αλλάζουν! Πως το δέχεσαι; Εσύ που ξεχώριζες για την περηφάνια σου! Έχεις υποταχτεί στα λόγια, στις κουβέντες και τις υποσχέσεις.\nΈχεις δεχθεί την ιδέα πως το να δίνεις κάθε τρείς και λίγο χρήμα για την ομάδα είναι αγάπη. Δεν είναι αγάπη! Είναι κατάντια! Βασίλισσα σε έχουν καταντήσει ζητιάνα! ΚΑΙ ΕΣΥ ΤΟ ΔΕΧΕΣΑΙ;\nΦωνάζεις για αλλαγές και κανείς δεν σε ακούει. Πάλι το δέχεσαι. Γιατί το δέχεσαι; Γιατί σιωπάς; Η δύναμη της Ομόνοιας είσαι εσύ και μόνο. Έτσι ήταν από ανέκαθεν.\nΞέρεις τι θέλεις. Ξέρεις τι χρειάζεται. Το λες με τους φίλους σου. Το συζητάς και θυμώνεις αλλά μένεις στα λόγια. Δέχεσαι το «ήμασταν άτυχοι», «έφταιξε ο διαιτητής», «αν έμπαινε το γκολ». Αυτά είναι δικαιολογίες. Είναι ευθυνοφοβία. Αυτά δεν είναι ΕΣΥ.


Υπάρχουν μειονεκτήματα για την Κετογενική Δίαιτα? | TOP GREEK GYMS\nΣε προηγούμενα άρθρα μας γράψαμε για το τι είναι η Κετογενική Δίαιτα και ποιες τροφές αρμόζουν και ποιες τροφές δεν κάνουν για την Κετογενική Δίαιτα και ποια αλκοολικά ποτά μπορείς να καταναλώνεις με μέτρο όταν ακολουθείς αυτή τη διατροφή. Με το σημερινό άρθρο θα κλείσουμε αυτό το θέμα αναφέροντας κάποια πράγματα που πρέπει να προσέξεις, εάν θέλεις να ακολουθήσεις αυτή τη διατροφή.\nΗ Κετογενική Δίαιτα, που περιλαμβάνει πολύ χαμηλή κατανάλωση υδατανθράκων και υψηλή κατανάλωση λιπαρών τροφών, έγινε πολύ δημοφιλής όταν πολλές διασημότητες διαφήμισαν το πόσο γρήγορα αδυνάτισαν ακολουθώντας αυτή τη διατροφή. Ωστόσο, η Κέτο Δίαιτα βρίσκεται μάλλον χαμηλά στην κατάταξη των καλύτερων διατροφικών προγραμμάτων που δημοσιεύτηκε το 2019 από το U.S. News – και οι ειδικοί διατροφολόγοι έχουν προσφέρει κάποιους καλούς λόγους γι’ αυτό.\nΣε μια πρόσφατη μελέτη που έγινε από το Augusta University in Georgia πάνω σε ποντίκια, τα ποντίκια που ακολούθησαν την Κετογενική Δίαιτα για ένα μήνα παρουσίασαν αυξημένη αρτηριακή πίεση. Η Dr. Jennifer Sullivan, η φαρμακολόγος και φυσιολόγος που ηγήθηκε αυτής της έρευνας, είπε ότι μπορεί να υποτιμούμε το πόσο κακή για την υγεία μας μπορεί είναι μια διατροφή που είναι σταθερά υψηλής περιεκτικότητας σε λιπαρά. Η εξάλειψη τροφών υψηλής περιεκτικότητας σε υδατάνθρακες από τη διατροφή μας μπορεί να σημαίνει ότι αποφεύγουμε ορισμένα φρούτα και λαχανικά που είναι καλές πηγές φυτικών ινών και άλλων απαραίτητων θρεπτικών συστατικών. Επίσης, επηρεάζεται η ενυδάτωση του σώματος πράγμα που σημαίνει ότι τα άτομα που ακολουθούν την Κετογενική Δίαιτα κινδυνεύουν μακροπρόθεσμα να χάσουν μαγνήσιο, ασβέστιο, κάλιο, και άλλα ιχνοστοιχεία από το σώμα τους.\nΈνας από τους περιορισμούς για την έρευνα πάνω στη Κετογενική Δίαιτα είναι η έλλειψη στοιχείων σε βάθος χρόνου. Ως αποτέλεσμα, οι εμπειρογνώμονες δεν είναι βέβαιοι για το πώς η Κέτο Δίαιτα επηρεάζει το ανθρώπινο σώμα μετά από δεκαετίες εφαρμογής της. Αν και τα βραχυπρόθεσμα αποτελέσματα συμπεριλαμβάνουν την γρήγορη απώλεια βάρους, μακροπρόθεσμα τα πράγματα μπορεί να μην είναι και τόσο ευνοϊκά. Όταν το σώμα μπαίνει για πρώτη φορά σε κέτωση μπορεί να αντιμετωπίσεις μια σειρά από παρενέργειες που ονομάζονται “γρίπη Κέτο.” Οι παρενέργειες – που περιλαμβάνουν κόπωση, ζάλη, κακό ύπνο, δυσκολία να γυμνάζεσαι, και δυσκοιλιότητα – προκύπτουν από την δραστική μείωση της κατανάλωσης υδατανθράκων.\nΤο να κάνεις πρωταρχικό στόχο σου το αδυνάτισμα ακόμη και με κόστος το να βάλεις σε κίνδυνο άλλους τομείς της υγείας σου είναι προβληματικό. Ο περιορισμός μεγάλων ομάδων τροφίμων από τη διατροφή σου, χωρίς να υπάρχει κάποια σοβαρή ιατρική αναγκαιότητα, μπορεί να είναι προκαλέσει προβλήματα για ορισμένα άτομα και να αυξήσει τον κίνδυνο για διατροφικές διαταραχές με αποτέλεσμα να έχεις μια ανθυγιεινή σχέση με ορισμένες τροφές.\nΠοιες είναι λοιπόν κάποιες καλύτερες επιλογές όσον αφορά τις διατροφικές συνήθειες; Οι περισσότεροι ειδικοί θα συνιστούσαν τη δίαιτα DASH ή τη Μεσογειακή Δίαιτα για τα άτομα που επιδιώκουν να έχουν μια σταθερή δομή. Από την άλλη πλευρά, η «διαισθητική διατροφή» έχει επίσης συσχετιστεί με την ευημερία και τη μακροπρόθεσμη βιωσιμότητα για πολλά άτομα.\nΗ καλύτερη λύση είναι να συμβουλευτείς έναν έμπειρο διαιτολόγο για να καταλάβεις τι λειτουργεί καλύτερα για σένα αφού λάβεις υπόψη σου διάφορους παράγοντες – όπως πόσο γυμνάζεσαι, χρόνια προβλήματα υγείας, επιλογές lifestyle, πιθανές ελλείψεις θρεπτικών συστατικών στο σώμα σου, και πολλά άλλα.\n12 τρόποι για να απαλλαγείς από το στρες σε λιγότερο από 15 λεπτά\nΠώς να επανέλθεις στη γυμναστική όταν ξεφύγεις από το στόχο σου


Κάλτσες Coolmax 368 Ρουχα Εργασιας\nΑρχική Σελίδα/ΠΑΠΟΥΤΣΙΑ ΕΡΓΑΣΙΑΣ/Κάλτσες - Πάτοι/Κάλτσες Coolmax 368 JLF Γκρι Σκουρο\nΜέγεθος: 39/41 42/44 45/47\nΚάλτσες εργασίας από 43% Coolmax® πολυέστερ, 42% βαμβάκι, 13% πολυαμίδιο και 2% ελαστάν για αυξημένη υγιεινή και άνεση. Η αποκλειστική επεξεργασία S3F καταπολεμά τους μύκητες τα βακτήρια και τις δυσάρεστες οσμές αποτελεσματικά. Η χνουδωτή πλέξη βοηθάει στην απορρόφηση του ιδρώτα. Υπάρχει ενίσχυση στην περιοχή των δακτύλων, της φτέρνας και του αστραγάλου για αυξημένη αντοχή.\nΚάλτσες Worker 369 JLF\nSols STADIUM 72 Σακ βουαγιαζ / αθλητικο σακιδιο απο πολυε...


ΠΟΔΟΣΦΑΙΡΟ: Οριστική αναβολή σε Football League και Γ’ Εθνική – Σήμερα αποφασίζει η Superleague - Στο Κόκκινο 102.8 FM Καβάλα Ειδήσεις Ραδιόφωνο\nΠΟΔΟΣΦΑΙΡΟ: Οριστική αναβολή σε Football League και Γ’ Εθνική – Σήμερα αποφασίζει η Superleague\nΤην απόφαση να αναβάλλουν την αγωνιστική δραστηριότητα σε Superleague 2, Football League και Γ’ Εθνική πήραν Ένωση Α2’-Β’ Εθνικής και ΕΠΟ.\nΗ Ένωση A2’ και Β’ Εθνικής, ανακοίνωσε και τυπικά την αναβολή των πρωταθλημάτων της χθές το απόγευμα με την παρακάτω ανακοίνωση.\nΜε γνώμονα την προστασία της υγείας όλων των εμπλεκομένων ατόμων στη διεξαγωγή των Πρωταθλημάτων μας και παρακολουθώντας τις εξελίξεις σχετικά με την εξάπλωση του ιού SARS-CoV-2, η Διοργανώτρια Αρχή θα ενημερώσει για την επανέναρξη των αγώνων με νεότερο έγγραφο.»\nΗ ΕΠΟ με την σειρά της εχθές αργά το απόγευμα ενημέρωσε πως οι διοργανώσεις που βρίσκονται υπό την δική της σκέπη αναβάλλονται εξίσου. Η ανακοίνωση:\nTέλος, όσον αφορά την Superleague, απόψε στις 18:45 υπάρχει προγραμματισμένο έκτακτο ΔΣ ώστε να ληφθεί η απόφαση για την αναστολή των PlayOffs της Superleague μέχρι νεωτέρας.\nΠροηγούμενο άρθροΟδηγίες προστασίας των ατόμων με Σακχαρώδη Διαβήτη από τον κορωνοϊό\nΕπόμενο άρθροΤι έγινε νεοφιλελέ; Σου γυάλισε το δημόσιο;


Slazenger ηλεκτρονικό κατάστημα στο Smashinn\nΌλα ( Slazenger )\nΣχετικά με Slazenger\nSlazenger - Βεβαιωθείτε ότι έχετε ελέγξει την καλύτερη επιλογή του εξοπλισμού Γυαλιά Slazenger. Δεν θα μπορούσε να είναι πιο εύκολο να περιηγηθείτε και να αγοράσετε σε απευθείας σύνδεση και τι περισσότερo απο τα είδη που έχετε επιλέξει, να παραδοθούν απευθείας στην πόρτα σας. Τα περισσότερα από τα προϊόντα μας αποστέλλονται εντός 24 ωρών από την παραγγελία. Ως εξουσιοδοτημένος αντιπρόσωπος της Γυαλιά Slazenger, έχουμε εκτεταμένη γνώση και τη διορατικότητα για τα προϊόντα μας, και μπορούμε να σας παρέχουμε την απαραίτητη εκπαίδευση για τη χρήση των προϊόντων μας. Θα πάρετε την καλύτερη δυνατή εξυπηρέτηση, όταν το χρειάζεστε. Πιστεύουμε ότι ένα μεγάλο μέρος αυτής της ικανοποίησης προέρχεται από τη γνώση ότι όταν κάνετε μια αγορά, οι πληροφορίες σας παραμένουν απολύτως εμπιστευτικές και ασφαλής. Αγοράστε σε πολύ ανταγωνιστική τιμή τον τένις εξοπλισμό σας smashinn. Γρήγορη αποστολή και ασφαλή πληρωμή smashinn. Θέλουμε να είστε 100% ικανοποιημένοι με την αγορά σας. Αν αυτό δεν ήταν αρκετό, μπορείτε να στείλετε τυχόν ανεπιθύμητες αγορές πίσω σε εμάς, εντός 30 ημερών. Εάν έχετε οποιεσδήποτε ερωτήσεις ή απορίες μην διστάσετε να επικοινωνήσετε με την φιλική ομάδας εξυπηρέτησης πελατών μας, οι οποίοι θα είναι πάρα πολύ ευτυχείς να βοηθήσουνε!


Η τριλογία Batman: Arkham είναι ό,τι καλλίτερο για τους φίλους του Σκοτεινού Ιππότη!\nΜόλις κυκλοφόρησε το τρίτο και τελευταίο μέρος της τριλογίας Batman: Arkham, το Arkham Origins. Μια τριλογία (Arkham Asylum, Arkham City, Arkham Origins) που κυκλοφόρησε για PlayStation 3, XBOX360, PC και WiiU κάνοντας τους απανταχού φίλους του Μπάτμαν να παραληρούν, όντας η πρώτη φορά στην ιστορία των παιχνιδιών που μπορούσες να αισθανθείς ότι είσαι ο Μπάτμαν, με ρεαλισμό, ατμόσφαιρα, αλλά και σεβασμό στα κόμιξ. Παρακάτω θα διαβάσετε τις παρουσιάσεις των τριών παιχνιδιών, όπως αυτές αποτυπώθηκαν σε ελληνικούς ιστοχώρους, αλλά και συνδέσμους για να αγοράσετε τα παιχνίδια:\n1. Batman: Arkham Asylum Η αρχή του έπους\n“Μπάτμαν πάει Άσυλο…”\nΟ τίτλος του παιχνιδιού μόνο διακοσμητικός δεν είναι, αφού πράγματι όλη η ιστορία λαμβάνει χώρα στο Arkham Island, το νησί που φιλοξενεί το ομώνυμο τρελάδικο/φυλακή και σπίτι πολλών εκ των παλιόφιλων του Batman. Σύμφωνα με το σενάριο του ΒΑΑ λοιπόν, ο μασκοφόρος φίλος μας συλλαμβάνει τον αυγά-μου-καθαρίζουν Joker και τον συνοδεύει μέχρι το κελί του. Κατά τη διάρκεια της μεταφοράς όμως, ο γελαδερός φίλος μας ξεφεύγει και αποκαλύπτεται το σχέδιο που είχε καταστρώσει εξαρχής: Να προσελκύσει τον Batman στο Άσυλο, ώστε να τον φυλακίσει και να πάρει εκδίκηση για τις ταλαιπωρίες που είχε υποστεί όλα αυτά τα χρόνια. Φυσικά, έχει βάλει στο κόλπο και όλους τους υπόλοιπους παλιόφιλούς του, καθώς και ένα τσούρμο από τους απαραίτητους αναλώσιμους στρατιώτες του. Όπως καταλαβαίνετε, ο σκοπός σας είναι να αποδράσετε από το Άσυλο, να εξοντώσετε τους αντιπάλους σας και να σώσετε αρκετά από τα οικεία σας πρόσωπα, όπως για παράδειγμα τον Επιθεωρητή Gordon που είναι από την αρχή αιχμάλωτος του Joker και της "ανίερης" συμμαχίας του.\nΑν έχετε έστω και αμυδρές γνώσεις γύρω από το σύμπαν του Σκοτεινού Ιππότη, θα εκτιμήσετε αφάνταστα τις ουκ ολίγες αναφορές σε πρόσωπα και γεγονότα των ιστοριών του. Το σημαντικότερο όμως είναι πως γενικότερα η δουλειά που έχει γίνει στο συγκεκριμένο κομμάτι είναι εκπληκτική. Όπως είχα γράψει και στο hands-on που είχα κάνει πριν από λίγες εβδομάδες, το καστ των πρωταγωνιστών είναι από τα καλύτερα που έχουμε συναντήσει: Αρκετά από τα μέλη της γνώριμης σειράς κινουμένων σχεδίων “Batman: The Animated Series”, όπως ο Kevin Conroy (Batman), κάνουν την εμφάνισή τους, όμως κανείς δεν ξεπερνά τον Joker του μεγάλου Mark Hamill (ο Christopher Blair του Wing Commander ή κάποιος Λουκάς Ουρανοπερπατητής στο Star Wars!), ο οποίος πλησιάζει το επίπεδο των ερμηνειών του Nicholson και του Ledger!\n“Είμαι ο τρόμος που πετάει τη νύχτα…”\nΤο μεγάλο στοίχημα όμως για την άσημη Rocksteady, ήταν να κατορθώσουν από τη μια να εισάγουν στο παιχνίδι όλα εκείνα τα στοιχεία που κάνουν τον Batman να ξεχωρίζει από τους υπόλοιπους ήρωες, χωρίς όμως να φαίνεται ότι τα έβαλαν απλά για να τα βάλουν, όπως συμβαίνει συνήθως σε τέτοιες περιπτώσεις. Παραδόξως, οφείλω να παραδεχτώ πως τα κατάφεραν και μάλιστα πολύ καλύτερα από ότι περιμέναμε!\nΠρώτα από όλα, ο Batman όπως όλοι γνωρίζουμε σε αντίθεση με άλλους υπερήρωες είναι 100% ανθρώπινος. Δεν διαθέτει λοιπόν υπερφυσική δύναμη ή νύχια από αδαμάντιο, δεν εκτοξεύει θανατηφόρες ακτίνες από τα μάτια του ούτε επιχειρεί να πλήξει τους εχθρούς του μέχρι θανάτου ξεστομίζοντας κρύα αστεία… Για να τους εξοντώσει λοιπόν χρησιμοποιεί προφανώς κατά πρώτο λόγο την... κλωτσοπατινάδα. Το ρεπερτόριο του Σκοτεινού Ιππότη διαθέτει μια αρκετά μεγάλη γκάμα κινήσεων, με πολλές από αυτές να τις ξεκλειδώνετε στην πορεία, ενώ θα αναβαθμίζετε ορισμένες από τις ήδη υπάρχουσες (για να το πετύχετε αυτό, κερδίζετε ΧΡ κυρίως με τα combos στα οποία επιδίδεστε). Η αλληλουχία των κινήσεων ακόμα και όταν σας έχει περικυκλώσει διψήφιος αριθμός εχθρών είναι εξαιρετικά ομαλή και η χορογραφία των μαχών μοιάζει βγαλμένη από κινηματογραφική ταινία. Ειδικά ορισμένες από τις βίαιες finishing moves είναι άκρως εντυπωσιακές και θα σας ικανοποιήσουν απόλυτα.\nΕπειδή όμως όπως είπαμε και πιο πάνω, ο φίλος μας ο Νυχτερίδας δεν είναι παρά ένας -σχεδόν- φυσιολογικός άνθρωπος, πρέπει να βρίσκει και εναλλακτικές λύσεις για να αντιμετωπίσει τις ορδές των τσιρακίων που εξαπολύει εναντίον του ο Joker. Έτσι, ένα μεγάλο μέρος του gameplay αναλώνεται σε τακτικές stealth εναλλάσσοντας με αυτόν τον τρόπο το ρυθμό, αλλά και το είδος της δράσης. Αρκετές ώρες λοιπόν, θα τις περνάτε παραμονεύοντας σε αγάλματα, περβάζια ή ακόμα και αεραγωγούς πάνω από τα κεφάλια των ανυποψίαστων μπούληδων και θα τους επιτίθεστε την κατάλληλη στιγμή ώστε να μην καταλάβουν τι τους χτύπησε. Βέβαια, όπως συμβαίνει στα περισσότερα παιχνίδια που χρησιμοποιούν παρόμοιες τακτικές, η νοημοσύνη των εχθρών δεν είναι και τόσο ρεαλιστική, αφού πολλές φορές –όχι πάντα, όμως- ακόμα και δίπλα τους να είστε δεν θα σας πάρουν χαμπάρι παρά μόνο αν χοροπηδήξετε μπροστά τους. Γενικά πάντως, είναι μια τεχνική που θα τη χρησιμοποιήσετε αρκετά, ειδικά σε περιστάσεις όπου θα δείτε ότι δεν τη βγάζετε καθαρή στη μάχη σώμα-με-σώμα. Για αυτό λοιπόν καλό θα είναι πρώτα από όλα να εκμεταλλεύεστε το περιβάλλον τριγύρω σας και μόνο αν δεν υπάρχει άλλη λύση (ή αν πια είστε τόσο σίγουρος για τον εαυτό σας) να καταφύγετε στα πατροπαράδοτα κλωτσομπουνίδια.\nΑρκετά χρήσιμα για αυτόν το σκοπό θα σας φανούν φυσικά και τα δεκάδες gadgets που αξιωματικά κουβαλά μαζί του ο Batman: Από πολυάριθμες παραλλαγές του κλασικού batarang (απλά, τριπλά, τηλεκατευθυνόμενα κ.λπ.), μέχρι γάντζους και εκρηκτικά σπρέι, τα αντικείμενα αυτά τα ξεκλειδώνετε στην πορεία καθώς αυξάνετε level.\nΤο επόμενο βασικό στοιχείο του gameplay ακούει στο όνομα Detective Mode και παρόλο που δεν είναι η πρώτη φορά που βλέπουμε κάτι παρόμοιο σε παιχνίδι του είδους, αποτελεί μια άκρως ευπρόσδεκτη παραλλαγή. Όταν ενεργοποιείτε τη συγκεκριμένη επιλογή η οθόνη αλλάζει σαν να έχετε φορέσει κάποιο είδος γυαλιών θερμικής όρασης: Οι εχθροί και τα χρήσιμα αντικείμενα εμφανίζονται χρωματισμένα έντονα, ενώ το ίδιο συμβαίνει και στα σημεία του περιβάλλοντος χώρου που μπορείτε να χρησιμοποιήσετε προς όφελός σας. Παράλληλα, μπορείτε να το χρησιμοποιήσετε για να ανακαλύψετε και να ακολουθήσετε συγκεκριμένα ίχνη, αλλά και για να λύσετε τους δεκάδες γρίφους που σας έχει αφήσει ο Riddler διασκορπισμένους στο Arkham Island (μην φοβάστε, οι περισσότεροι αφορούν απλώς στην αναζήτηση αντικειμένων που αποτελούν τις απαντήσεις στα αινίγματά του). Το μόνο πρόβλημα με το Detective Mode είναι πως όσο ενδιαφέρουσα και αν είναι ως εναλλακτική λύση, καταλήγετε να την χρησιμοποιείτε πολύ περισσότερο από όσο θα έπρεπε.\nΈνας από τους λόγους άλλωστε που θα προτιμούσα να μην με ωθεί τόσο πολύ το παιχνίδι να καταφύγω στην χρήση της, είναι πως δεν με αφήνει να θαυμάσω την εξαιρετική δουλειά που έκανε η καλλιτεχνική ομάδα της Rocksteady στον τομέα των γραφικών. Ειλικρινά, η απεικόνιση των τοποθεσιών του Arkham Asylum, αλλά και των ίδιων των χαρακτήρων, είναι ένας από τους βασικότερους λόγους που θεωρώ ότι το παιχνίδι έχει πλησιάσει τόσο κοντά στην αίσθηση του κόμικ. Μπορεί να γίνομαι λίγο γεροπαράξενος βέβαια, αλλά μια που αναφέρθηκα στους χαρακτήρες, ένα στοιχείο που θα μπορούσε να προσεχτεί λιγάκι περισσότερο είναι το lip-synching. Κατά τα άλλα όμως, ο οπτικός τομέας είναι έξοχος, κυρίως από την άποψη της απόδοσης της σκοτεινής, νέο-γοτθικής αισθητικής του σύμπαντος του Batman.\nΑπό τη μέρα που πρωτοέπαιξα το demo του Arkham Asylum είχα πειστεί πως αποτελούσε με διαφορά την πιο αξιόλογη εμφάνιση του Σκοτεινού Ιππότη στον δικό μας χώρο. Χωρίς υπερβολή, είναι κάτι σαν το "Dark Knight των videogames". Το πραγματικό ερώτημα λοιπόν για τη στιγμή που θα δοκίμαζα την τελική έκδοση, ήταν να εξετάσω αν θα μπορούσε να κατακτήσει τον τίτλο της κορυφαίας μεταφοράς από κόμικ… τελεία! Δεδομένης της χαμηλής ποιότητας του μέσου όρου, μπορεί να μην τον θεωρείτε ως τόσο βαρυσήμαντο τίτλο, όμως αν μή τι άλλο μπορώ πλέον να το δηλώσω πως του ανήκει δικαιωματικά: Το Batman: Arkham Asylum είναι το κορυφαίο παιχνίδι εμπνευσμένο από κόμικ!\nΑφού λοιπόν πέρσι μέσα στο κατακαλόκαιρο μας χάρισαν το Dark Knight στους κινηματογράφους και φέτος το Arkham Asylum στις οθόνες μας, το μόνο που μένει είναι να δούμε τι καλό μας επιφυλάσσουν για το επόμενο καλοκαίρι. Ή για να θυμηθούμε και τα νιάτα μας…\nSame Bat-time, same Bat-quality…\n2. Batman: Arkham City Η απογείωση του έπους\nΣε γενικές γραμμές, ο Batman δεν πρέπει να έχει παράπονο από τη μεταχείρισή του από τα μέσα. Μπορεί να ξεκίνησε ταπεινά, ως ένα αστυνομικό κόμικ χωρίς τη φανφάρα -και τη φαντασία- του Superman, αλλά στη συνέχεια εξελίχθηκε στον πιο διαχρονικό, αγαπημένο, αλλά και… cool χαρακτήρα της DC Comics (προ Άλαν Μουρ και προ Vertigo, για να προλάβω όλους εσάς τους γνώστες που ήδη θα έχετε τις ενστάσεις σας). Όπως και να το δει κανείς, η ιστορία του Batman έχει ένα βαθύ ψυχολογικό υπόβαθρο, πολύ περιθώριο για κίνδυνο και αρκετό στυλ και ανθρώπινο δράμα ώστε να κεντρίσει τη φαντασία μεγάλων δημιουργών.\nΌσο υπερβολικό και αν ακούγεται, σε αυτούς τους μεγάλους δημιουργούς ίσως να πρέπει πλέον να συμπεριλάβουμε και τη Rocksteady, την ομάδα που έχει αναλάβει την τύχη του Batman στα videogames. Το Batman: Arkham Asylum του 2009 ήταν χωρίς αμφιβολία η έκπληξη της χρονιάς, κάνοντας τον κόσμο να θυμηθεί τον Batman με τον ίδιο τρόπο που το κατάφερε ο Φρανκ Μίλερ το 1986 με το Dark Knight Returns, o Άλαν Μουρ με το Killing Joke το 1988, ο Τιμ Μπάρτον με το Batman του 1989 και ο Κρίστοφερ Νόλαν με το Batman Begins του 2005. Όχι, δεν θέλουμε να αναμοχλεύσουμε το θέμα περί Τέχνης και βιντεοπαιχνιδιών και δεν θέλουμε να συγκρίνουμε τα ανόμοια. Δεν έγινε ξαφνικά η Rocksteady ο μεγάλος δημιουργός που θα γράψει το όνομά του με χρυσά γράμματα στην ιστορία των videogames. Έμελλε όμως να γίνει η ομάδα που καθιέρωσε τον Batman και ποιοτικά στον χώρο των παιχνιδιών.\nΌπως θα καταλάβατε από την εισαγωγή, το δεύτερο παιχνίδι Batman της Rocksteady συνεχίζει με την ίδια ορμή που τελείωσε το Arkham Asylum. Αυτό σημαίνει δύο πράγματα: πρώτον, ότι η Rocksteady είναι υποχρεωμένη (και το καταφέρνει) να προσθέσει ακόμα περισσότερα πράγματα σε μια ήδη επιτυχημένη και εξαιρετικά πλούσια συνταγή, κάτι καθόλου εύκολο. Δεύτερον, ότι τοBatman: Arkham City κάνει τα πάντα εκ του ασφαλούς, όπως θα περίμενε κανείς από ένα μεγάλο blockbuster που υποδέχεται το πρώτο του sequel.\nΑυτή δεν είναι πόλη, είναι τρελοκομείο\nΠολύ σοφά, η Rocksteady κρατά ευλαβικά όλα τα συστατικά της συνταγής που της εξασφάλισε τον πιο απρόσμενα επιτυχημένο τίτλο του 2009. Η φιλοσοφία της Βρετανικής ομάδας ακολουθεί την πεπατημένη των blockbusters: μεγαλύτερο, περισσότερο, πιο εντυπωσιακό. Όντως, το Arkham City εξελίσσεται σε μεγαλύτερο χώρο, προσφέροντας περισσότερη ελευθερία κίνησης, περισσότερη δράση, περισσότερα gadgets και περισσότερους χαρακτήρες από την πλούσια μυθολογία του Batman, η οποία μετρά πλέον επτά δεκαετίες.\nΑυτήν τη φορά, ο Batman δεν είναι παγιδευμένος στους διαδρόμους ενός ιδρύματος που έχει καταληφθεί από τους τροφίμους, αλλά έχει στη διάθεσή του μερικά οικοδομικά τετράγωνα στα οποία μπορεί να περιηγηθεί και να δράσει ελεύθερα. Το αποτέλεσμα βέβαια είναι λίγο-πολύ το ίδιο, καθώς αυτή η συνοικία της πόλης έχει μετατραπεί σε φυλακή υψίστης ασφαλείας από τον νέο δήμαρχο της Gotham, στην οποία έχουν αφεθεί ελεύθεροι οι μεγαλύτεροι εγκληματίες της πόλης… με την ελπίδα ότι επιτέλους, θα φαγωθούν μεταξύ τους. Όπως θα περίμενε κανείς, το αποτέλεσμα είναι χαοτικό, με τους κρατούμενους να έχουν οργανωθεί σε συμμορίες και να έχουν μετατρέψει αυτό το κομμάτι της πόλης σε εμπόλεμη ζώνη. Μέσα σε όλα αυτά, ακούγεται ότι οJoker, ο αδιαμφισβήτητος βασιλιάς του υποκόσμου της Gotham, βρίσκεται στα τελευταία του…\nΌπως είχε συμβεί και με το Arkham Asylum, το σενάριο του Πολ Ντίνι ευθύνεται σε μεγάλο βαθμό για τη ζωντάνια και την ατμόσφαιρα που χαρακτηρίζει το Arkham City ως προϊόν. Αν και εκ πρώτης όψεως η όλη ιστορία μοιάζει με μια απλή δικαιολογία για να βρεθούν στο ίδιο παιχνίδι όλοι οι κλασικοί supervillains που πέρασαν από τα κόμιξ του Batman, o προσεγμένος διάλογος, η ανθρώπινη διάσταση με την οποία αντιμετωπίζονται ακόμα και οι πιο εξωπραγματικοί χαρακτήρες και η σκοτεινή ατμόσφαιρα που δεν χάνει ποτέ την υποβλητικότητά της αναβαθμίζουν το τελικό αποτέλεσμα σε κάτι πολύ πιο συναρπαστικό.\nΠερνώντας στο gameplay, η Rocksteady αποφάσισε να μην πειράξει ιδιαίτερα την ήδη επιτυχημένη συνταγή. Στον πυρήνα της, η εμπειρία που μας πρόσφερε το Arkham Asylum δεν έχει αλλάξει καθόλου. Το παιχνίδι αναμειγνύει δεξιοτεχνικά τις συγκρούσεις σώμα με σώμα με την έξυπνη χρήση των gadgets, ανταμείβοντας την προσεκτική εξερεύνηση με ένα σύστημα αναβάθμισης που επιτρέπει στον παίκτη να προσαρμόσει τον Batman στο στυλ παιχνιδιού του, χωρίς να συμβιβάζει την εικόνα του χαρακτήρα. Έτσι, οι παίκτες που προτιμούν να αντιμετωπίζουν τον κίνδυνο κατά μέτωπο μπορούν να αυξήσουν την αντοχή του Batman σε πυρά και σε χτυπήματα, δίνοντάς του τα εφόδια που χρειάζεται για να επιβιώσει στις πιο δύσκολες μάχες. Από την άλλη πλευρά, οι παίκτες που προτιμούν να παίζουν λίγο πιο διακριτικά, χρησιμοποιώντας τις σκιές και εξουδετερώνοντας τους αντιπάλους έναν-έναν, μπορούν να επενδύουν σε νέες δυνάμεις που επιτρέπουν στον Batman να κρύβεται πιο γρήγορα και να αφοπλίζει τους αντιπάλους του.\nΜπορεί όλα αυτά να ακούγονται λίγο στάσιμα και αναμενόμενα, αλλά η αίσθηση που αφήνουν στον παίκτη είναι πολύ πιο «φρέσκια» από όσο θα περίμενε κανείς, κυρίως λόγω της αλλαγής στην κλίμακα. Οι μηχανισμοί που καθιέρωσε η Rocksteady στο Arkham Asylum, λειτουργούν αρκετά διαφορετικά όταν οι κλειστοφοβικοί διάδρομοι και οι ψηλοτάβανες αίθουσες ενός γοτθικού ασύλου δίνουν τη θέση τους σε δαιδαλώδη δρομάκια, πελώρια εργοστάσια και μεγάλους, ανοικτούς χώρους. Πρώτα από όλα, η διακριτική προσέγγιση είναι αρκετά πιο δύσκολη όταν ο παίκτης πρέπει να καλύψει μεγάλες ακάλυπτες αποστάσεις. Από την άλλη πλευρά, το ίδιο δύσκολη είναι και η κατά μέτωπο επίθεση, όταν οι εχθροί που μπορούν να συμμετέχουν σε κάθε μάχη είναι σαφώς πιο πολυάριθμοι σε σύγκριση με τον προηγούμενο τίτλο. Σίγουρα, ο Batman έχει στην διάθεσή του νέες επιθέσεις και combos, οι οποίες όμως περισσότερο ενισχύουν τις στρατηγικές του επιλογές, παρά την καθαρή αποτελεσματικότητα του χαρακτήρα. Ειδικά στο επίπεδο Hard, οι μάχες είναι πλέον αρκετά απαιτητικές και θα στείλουν ακόμα και τον σχετικά έμπειρο παίκτη στην οθόνη του reload.\nΗ πιο απολαυστική συνέπεια της αλλαγής στην κλίμακα είναι η απαράμιλλη αίσθηση του να«είσαι ο Batman». Τώρα που έχει χώρο, ο Batman μπορεί να αιωρείται στον αέρα, να χρησιμοποιεί το γάντζο του κατά βούληση, να ανακαλύπτει κρυμμένες γωνιές, δευτερεύουσες αποστολές και προκλήσεις. Η αλήθεια είναι ότι η Rocksteady έχει κάνει αρκετά καλή δουλειά με τις side missions, καθώς έχουν αρκετή ποικιλία και κρύβουν πολλές ευχάριστες εκπλήξεις. Σίγουρα, υπάρχουν και οι αποστολές που απλά μεγαλώνουν τη διάρκεια του τίτλου, αλλά σε γενικές γραμμές πρόκειται για μια ευχάριστη προσθήκη.\nΒέβαια, η αλλαγή στην κλίμακα φέρνει και ορισμένες αρνητικές συνέπειες οι οποίες θα γίνουν αντιληπτές μόνο από όσους λάτρεψαν πραγματικά το Arkham Asylum: προκειμένου να έχει ο Batman την ευελιξία που χρειάζεται για να κινηθεί στον μεγαλύτερο κόσμο του παιχνιδιού, οι σχεδιαστές τον έχουν εξοπλίσει από την αρχή με πάρα πολλά από τα gadgets που δεν είχε στην αρχή του Arkham Asylum. Λογική η απόφαση, αλλά αυτό σημαίνει ότι έχει χαθεί σε κάποιον βαθμό η εθιστική αίσθηση προόδου σε στυλ Metroidvania που έκανε το Arkham Asylum τόσο απολαυστικό. Υπάρχουν ακόμα τα μυστικά που γνέφουν προκλητικά στον παίκτη και τα οποία μπορούν να ανακαλυφθούν μόνο με τη χρήση του κατάλληλου εξοπλισμού, αλλά δεν υπάρχει αυτή η τόσο απολαυστική αίσθηση ενδυνάμωσης. Ακόμα και όταν ο ήρωας αποκτά νέες δυνάμεις, αυτές είναι μάλλον συμπληρωματικές. Αυτό δεν σημαίνει βέβαια ότι δεν υπάρχουν μεγάλες και απολαυστικές εκπλήξεις, τις οποίες φυσικά δεν θα αποκαλύψουμε εδώ.\nSorry to disappoint you boys. It's just little ol' me\nΤο δεύτερο και τελευταίο «στραβοπάτημα» του Arkham City, είναι η παρουσία της Catwoman. Χωρίς αμφιβολία, είναι μια ευπρόσδεκτη προσθήκη στο παιχνίδι, δίνοντας άλλο ρυθμό στη δράση και ανοίγοντας νέους δρόμους για εξερεύνηση. Ωστόσο, είναι παράλληλα και μια χαμένη ευκαιρία. Πρώτα από όλα, αν και ο χειρισμός της διαφέρει αρκετά στην εξερεύνηση, δεν διαφέρει καθόλου από τον Batman στις μάχες. Ναι, έχει διαφορετικές κινήσεις και κόλπα, αλλά το ρυθμικό σύστημα μάχης του παιχνιδιού, το οποίο μεταφέρει τόσο καλά το στυλ του Batman στο χειριστήριο του παίκτη, δεν αφήνει μεγάλα περιθώρια διαφοροποίησης μεταξύ χαρακτήρων. Βέβαια, φταίνε και οι σχεδιαστές για αυτό, καθώς δεν αλλάζει τίποτα με την Catwoman εκτός από την αντοχή της. Μια μικρή αλλαγή στον αριθμό των διαδοχικών χτυπημάτων που ενεργοποιούν τα μεγάλα combos θα ήταν ίσως αρκετή.\nΕπίσης, προκαλεί έκπληξη η εντελώς μονοδιάστατη απεικόνιση της Catwoman ως χαρακτήρα. Η κάμερα την ακολουθεί από κοντά, τονίζοντας τον έμφυτο αισθησιασμό του χαρακτήρα και το σχεδόν τέλειο animation που την κάνει να μοιάζει το ίδιο ζωντανή όσο και ο Batman, ενώ οι ατάκες της είναι πάντα κεφάτες και προκλητικές, ακόμα και όταν γύρω της υπάρχει πόνος και σκοτεινιά. Ναι, το χιούμορ είναι εν γένει γνώρισμα ενός χαρακτήρα που εξισορροπεί λίγο τη σκυθρωπή παρουσία του Batman, αλλά όταν όλοι οι άλλοι χαρακτήρες έχουν τόσο βάθος, η Catwoman ξεχωρίζει και όχι πάντα με καλό τρόπο.\nΟ Joker κρύβεται στις λεπτομέρειες\nΌπως θα καταλάβατε διαβάζοντας τα παραπάνω, τα όποια αρνητικά στοιχεία μπορεί να επισημάνει κανείς στο Arkham City, είναι σαφώς δευτερεύουσας σημασίας, παρόλο που ξοδέψαμε αρκετό ψηφιακό μελάνι αναλύοντάς τα. Για την ακρίβεια, τα λιγοστά λάθη που μπορεί να εντοπίσει κανείς δεν είναι καν «λάθη». Είναι περισσότερο διαπιστώσεις και μικρές ενοχλήσεις που προκύπτουν από μια υπερβολική αγάπη στον πρώτο τίτλο της σειράς. Έναν τίτλο που ποτέ δεν ήταν τέλειος, αλλά έδινε την εντύπωση της τελειότητας στον παίκτη που ήθελε να μπει στο πετσί ενός από τους πιο αγαπημένους υπερήρωες όλων των εποχών.\nΕν ολίγοις, η συνταγή του Arkham Asylum μπορεί να είναι ελαφρώς λιγότερο «νόστιμη» στο Arkham City (ίσως και λόγω επανάληψης), αλλά είναι σαφώς πιο εντυπωσιακή, πλήρης και χορταστική. Η αφήγηση είναι πάντα συναρπαστική, ο κόσμος του παιχνιδιού μεγάλος και ατμοσφαιρικός και οι χαρακτήρες ολοζώντανοι. Για τους φίλους του Batman, το να βλέπεις τα «γυαλιστερά», πολύχρωμα και σέξι σκίτσα του Jim Lee να ζωντανεύουν με τέτοια φυσικότητα και με κορυφαίες ερμηνείες στα voice overs είναι ένα όνειρο που γίνεται πραγματικότητα. Επιπλέον, η δράση απαιτεί ρυθμό και σκέψη, οι αναμετρήσεις με τους bosses είναι κινηματογραφικές και οι ανταμοιβές για τον παίκτη έρχονται με ιδανική συχνότητα.\nΠραγματικά, αξίζουν συγχαρητήρια στη Rocksteady, καθώς για μια ακόμα φορά δημιούργησε μια εμπειρία που ξεχειλίζει από ατμόσφαιρα σε κάθε της λεπτό. Οι ανατροπές διαδέχονται η μία την άλλη, οι αξιομνημόνευτες σκηνές έρχονται συχνά και τακτικά και τελικά το αποτέλεσμα είναι ένα: ένα τεράστιο χαμόγελο στο πρόσωπο του παίκτη που για μια ακόμα φορά μπορεί να «γίνει» ο Batman.\n3. Arkham Origins Ένα αμήχανο κλείσιμο\nΑυτό το review θα ξεκινήσει λίγο διαφορετικά. Πιο συγκεκριμένα ανάποδα. Χαζεύοντας τους τίτλους τέλους, είναι ίσως από τις ελάχιστες φορές που η επιλογή new game plus φαντάζει ως περιττή. Ως άχρηστη. Η σχετικά άπειρη WB Montreal, θέλοντας να ακολουθήσει το μονοπάτι της Rocksteady Games, παρουσιάστηκε ιδιαίτερα άτολμη, ίσως και φοβισμένη, μπροστά σε μια δημιουργία που έχει σαν πρωταγωνιστή το Σκοτεινό Ιππότη. Τα τελευταία χρόνια η φιγούρα του Batman είναι υπεύθυνη για ορισμένες κορυφαίες δημιουργίες –που ευτυχώς δεν βασίζονται σε κινηματογραφικές παραγωγές- αλλά το Arkham Origins, πέρα από την αδιαμφισβήτητη υψηλή ποιότητά του, κατά πάσα πιθανότητα θα μείνει στην ιστορία εξαιτίας των υπερβολικών, σχεδόν σκανδαλιστικών, ομοιοτήτων του με το Arkham City.\nΒέβαια, δικαιολογίες δεν υπάρχουν για την ομάδα ανάπτυξης, γιατί ουσιαστικά πρόκειται για τα ίδια άτομα που στο παρελθόν ανέλαβαν να μεταφέρουν το Arkham City στο Wii U και μάλιστα με μοναδική μαεστρία. Όταν όμως της ανατέθηκε ένα τόσο βαρύ φορτίο, η έλλειψη εμπιστοσύνης στις δυνάμεις της ή ακόμα και οι πιέσεις της ίδιας της Warner Bros, φαίνεται πως την "ανάγκασαν" να ακολουθήσει την πεπατημένη.\nΚαι ποια είναι αυτή; Μα φυσικά η λογική του copy-paste. Ο τίτλος δεν μπορεί σε καμία περίπτωση να κρύψει τις καταβολές του, και κάτω από άλλες συνθήκες η κριτική θα ήταν δριμύτατη. Όμως, για ακόμα μια φορά έρχεται στο προσκήνιο το ταλέντο της Rocksteady, όπου άφησε μια παρακαταθήκη διόλου αμελητέα, που όπως αποδεικνύεται μέσω του Arkham Origins, ακόμα και αν αντιγραφεί πλήρως δεν θα υπάρχει κανένα απολύτως πρόβλημα.\nΤα Batman Arkham Origins αποτελεί πρακτικά το prequel της σειράς, όπου ο Σκοτεινός Ιππότης αρχίζει να κάνει τα πρώτα, δειλά βήματα ενάντια στην εγκληματικότητα, που ολοένα και περισσότερο φαίνεται να καλύπτει τη χιονισμένη και χριστουγεννιάτικα στολισμένη Arkham City. Ο τίτλος αποφεύγει να ασχοληθεί με τον τρόπο που η φιγούρα του Batman πήρε σάρκα και οστά –πλην ελαχίστων εξαιρέσεων, που όμως αποτελούν spoilers- και προσφέρει στον παίκτη μια φιγούρα που από το πρώτο κιόλας λεπτό εμφανίζεται πανίσχυρη.\nΤα πρώτα λεπτά φαίνεται πως έχουν αποτελέσει προϊόν… σκέψης για τη WB Montreal και έτσι δεν είναι τυχαίο που τα πάντα θυμίζουν τον τρόπο με τον οποίο είχε εκκινήσει το Arkham Asylum! Ο Batman βρίσκεται και πάλι στα κελιά της φυλακής Arkham και σχετικά σύντομα πληροφορείται πως έχει επικηρυχτεί έναντι ενός αρκετά γενναιόδωρου ποσού, με αρκετούς δολοφόνους να βρίσκονται ήδη στο κατόπι του. Οι ενέργειές του φαίνεται πως έχουν θορυβήσει τον Black Mask, αν και τελικά το σενάριο δεν είναι και τόσο προβλέψιμο, τουλάχιστον όχι στο βαθμό που αφήνεται να εννοηθεί αρχικά.\nΗ πρώτη αποστολή θα ολοκληρωθεί με συνοπτικές διαδικασίες, ο Batman θα μεταφερθεί στο Bat Cave και πρακτικά από εδώ και έπειτα η πραγματική δράση θα εκκινήσει. Ο παίκτης είναι αλήθεια πως θα έχει να ασχοληθεί με αρκετά πράγματα στο κρησφύγετο του Σκοτεινού Ιππότη, και έτσι, πέρα από το battle training, θα μπορεί να μελετάει το νέο εξοπλισμό αλλά και τα gadgets του, να συνομιλεί με τον Alfred, ενώ στον κεντρικό υπολογιστή θα μπορεί να αναλύει τα διάφορα δεδομένα που έχει συλλέξει στη Gotham City.\nΠέρα από το πρακτικό μέρος, η σπηλιά αποτελεί και ένα χώρο χαλάρωσης, με τον παίκτη να μπορεί να περιηγηθεί μέσα σε αυτήν, να παρατηρεί το υπό κατασκευή Bat mobile, να ρίξει μια ματιά στη στολή του και όταν τελικά θεωρήσει πως δεν έχει κάτι παραπάνω να κάνει, να κατευθυνθεί προς το Bat Wing και να ξεχυθεί στους παγωμένους δρόμους της πόλης.\nΚρύο, νυχτερίδες και μια άδεια πόλη\nΗ Bat Cave λειτουργεί σαν το κεντρικό hub, από όπου ο Batman μπορεί να παρατηρεί ολόκληρο το χάρτη της Arkham City, με τις κύριες και δευτερεύουσες αποστολές να είναι ευδιάκριτες. Η μετάβαση μπορεί ορισμένες φορές να γίνει αυτόματα, αν και ο "Enigma" έχει βάλει το χεράκι του, και έτσι ο παίκτης θα πρέπει να επαναφέρει σε λειτουργία ορισμένους πύργους – πομπούς ώστε να έιναι σε θέση να χρησιμοποιήσει και πάλι το ιπτάμενο μεταφορικό του μέσο.\nΤο δυσάρεστο της υπόθεσης είναι πως, για τα σημερινά δεδομένα, το μέγεθος της πόλης αδυνατεί να εντυπωσιάσει, ενώ η ενιαία ροή διακόπτεται πολλές φορές από τα γνωστά και ενοχλητικά loading times. Ευτυχώς, αν ο Batman μεταβεί από τη μια περιοχή στην άλλη απλά και μόνο κάνοντας χρήση της μπέρτας του, οι χρόνοι φόρτωσης είναι διακριτικά κρυμμένοι, αλλά δεν είναι λίγες οι φορές που η οθόνη δείχνει να παγώνει στιγμιαία και μάλιστα με έναν έντονο και ενοχλητικό ρυθμό.\nΗ Arkham City μπορεί να έχει κάποιο ενδιαφέρον από άποψη αισθητικής και σχεδιασμού, αλλά κακά τα ψέματα, παρουσιάζεται παντελώς άψυχη. Η κίνηση στους δρόμους απουσιάζει ολοκληρωτικά και τελικά μόνο οι διάφορες συμμορίες που υπάρχουν διάσπαρτες στις ταράτσες ή τα σοκάκια θα κινήσουν την προσοχή του παίκτη. Όταν κάποια στιγμή βρεθεί στο έδαφος και έρθει αντιμέτωπος με τους κακοποιούς που δείχνουν να βρίσκονται παντού, το battle system δεν απογοητεύει μεν, αλλά η αλήθεια είναι ότι έχει αρχίσει να δείχνει επικίνδυνα σημάδια κόπωσης.\nΚουρασμένο αλλά αποτελεσματικό battle system\nΓια ακόμα μια φορά ο Batman θα έχει ένα βασικό πλήκτρο επίθεσης, το οποίο σε συνδυασμό με τα υπόλοιπα θα είναι υπεύθυνα για ορισμένα εντυπωσιακότατα combos. Η επίθεση με την μπέρτα θα παραπλανεί στιγμιαία τους αντιπάλους, ενώ η έλλειψη άμυνας καλύπτεται από το γνωστό πλέον πλήκτρο evade. Όπως συνέβαινε και στο παρελθόν, όταν ένας αντίπαλος είναι έτοιμος να επιχειρήσει ένα χτύπημα, η κλασική μπλε ένδειξη θα υπενθυμίσει στον παίκτη να χρησιμοποιήσει το πλήκτρο αποφυγής – αντεπίθεσης και με σύμμαχο το όμορφοanimation, η ροή της μάχης δεν διακόπτεται σχεδόν ποτέ. Φυσικά αν κάποιος εχθρός φέρει οπλισμό, η ένδειξη θα λαμπιρίσει κίτρινη, οπότε θα απαιτείται μια διαφορετική αλληλουχία πλήκτρων, που ευτυχώς λειτουργεί πάντοτε σωστά.\nΣαν μια νότα εντυπωσιασμού, το τελειωτικό χτύπημα θα συνοδεύεται από μια κοντινή λήψη της κάμερας, συνοδευόμενη από εντονότατο slow motion, όπως ακριβώς συνέβαινε και στο Arkham City. Και στο Arkham Asylum… Βέβαια, έπειτα από τόσα χρόνια, το σύστημα μάχης αδυνατεί να εντυπωσιάσει για τους εξής δύο λόγους.\nΗ πολυκοσμία επί της οθόνης δεν επιτρέπει στον παίκτη να παρατηρήσει τους αντιπάλους του και έτσι απλά και μόνο θα πατά ακατάπαυστα το πλήκτρο επίθεσης, και όταν ειδοποιηθεί πως πρόκειται να δεχθεί κάποιο χτύπημα, να πιέζει κάποιο άλλο πλήκτρο. Ο δεύτερος λόγος αφορά καθαρά την εξυπνάδα των υπολοίπων χαρακτήρων, οι οποίοι θα περιμένουν υπομονετικά πριν εκτελέσουν την επίθεσή τους, ενώ άλλες φορές θα ορμούν όλοι μαζί, φέρνοντας την cpu σε δύσκολη θέση, καθιστώντας την ανήμπορη να κρύψει το ενίοτε προβληματικό collision detection.\nΜάχες ενδιαφέρουσες αλλά δίχως ισορροπία\nΟι μάχες θα αποφέρουν στον Batman πόντους εμπειρίας, τους οποίους θα είναι σε θέση να εξαργυρώσει μέσω του ανάλογου μενού, αλλά με μια σημαντική ιδιαιτερότητα. Ο παίκτης μπορεί να επιλέξει είτε να ενισχύσει την αντοχή της πανοπλίας του στα αντίπαλα χτυπήματα –οι αναβαθμίσεις δεν φέρουν δυστυχώς οπτικές αλλαγές- είτε να ανεβάσει τα στατιστικά των gadgets του, είτε να αποκτήσει πρόσβαση σε περισσότερες επιθετικές κινήσεις.\nΑναμφίβολα όλα τα παραπάνω ακούγονται καιείναι πολύ ενδιαφέροντα, αλλά φαίνεται να λειτουργούν εις βάρος της γενικότερης ισορροπίας. Καταρχάς, η γεροδεμένη μορφή του Batman προδιαθέτει ευχάριστα, ακολουθώντας τη γραμμή του κόμικ της DC και όχι του χαρακτήρα που υιοθέτησε ο Christopher Nolan στις ταινίες. Ο πρωταγωνιστής δείχνει να είναι ιδιαίτερα ισχυρός από το πρώτο κιόλας λεπτό, κάνοντας τις μάχες με τους βασικούς αντιπάλους βαρετές, οπότε και δεν υπάρχει κάποιος λόγος ο παίκτης να προβληματιστεί με τα διάφορα στατιστικά του και να μπει στη λογική βελτίωσής τους.\nΗ εικόνα δείχνει να αλλάζει άρδην σε κάποιο από τα οκτώ boss fights, αλλά και εδώ η WB Montreal πέφτει θύμα της απειρίας της αλλά και της έλλειψης φαντασίας. Πέρα από τις γνωστές μορφές που θα περιβάλλουν τον Batman, υπάρχουν μερικές ακόμα που πραγματικά ευχόμαστε να είχαν τύχει καλύτερης μεταχείρισης. Χαρακτηριστικότερο παράδειγμα από τη μορφή του Deathstroke δεν υπάρχει. Έτσι, ενώ ο ευφάνταστος σχεδιασμός του αλλά και η κινησιολογία του δείχνουν να ταιριάζουν γάντι στο σύμπαν του Arkham Origins, η αναμέτρηση μαζί του δεν είναι τίποτα περισσότερο από ένα καλοκουρδισμένο και έξοχα σκηνοθετημένο quick time event.\nΟι πληθωρικοί χαρακτήρες της DC είναι σαφέστατα παρόντες, συνθέτοντας ένα εξόχως πλούσιο σύνολο, αλλά κατά την ταπεινή μας γνώμη ο τίτλος θα έπρεπε να ρισκάρει και να παρουσιαστεί περισσότερο απελευθερωμένος, επιτρέποντας τις μάχες σώμα με σώμα μέχρι τελικής πτώσης και με ένα πιο σωστό και ισορροπημένο επίπεδο δυσκολίας. Αυτός είναι και ο λόγος που, όπως αναφέρθηκε και στην εισαγωγή, η επιλογή new game plus πρακτικά είναι άχρηστη, γιατί έναν Batman με όλα τα στατιστικά του στα ύψη, είναι απορίας άξιο αν θα μπορέσει κάποιος να τον σταματήσει.\nΌλη η μαγεία ενός τίτλου Batman\nΌμως θα ήταν πραγματικά άδικο αν ο τίτλος καταδικαστεί μόνο και μόνο από κάποιες λανθασμένες επιλογές της WB Montreal. Οι κύριες αποστολές διεξάγονται όλες σε κλειστούς χώρους και εδώ πραγματικά το Arkham Origins δείχνει τις αρετές του. Πολλές φορές επιλέγονται κινηματογραφικές γωνίες λήψης και γενικά οι κύριες αποστολές είναι ιδιαίτερα προσεγμένες τόσο σκηνοθετικά όσο και δομικά, με τους εκκεντρικούς χαρακτήρες να ξεδιπλώνουν όλο το ταμπεραμέντο τους στις συνομιλίες. Το δικό τους λιθαράκι εδώ βάζουν και οι ηθοποιοί που έχουν δανείσει τις φωνές τους, στους χαρακτήρες, αποδίδοντας για μια ακόμα φορά με άριστο τρόπο τους ήρωες και κακούς της DC.\nΌπως συνηθίζεται στη σειρά Arkham, ο πρωταγωνιστής καλείται να ακολουθήσει και stealth μονοπάτια, μιας και η αντοχή του στα εχθρικά πυρά είναι περιορισμένη, αλλά το παιχνίδι με τις σκιές αποτελεί ένα από τα καλύτερα στοιχεία που έχει να προσφέρει ο τίτλος. Επιπροσθέτως, το Arkham Origins εστιάζει και στην ανήσυχη και πανέξυπνη φιγούρα του Bruce Wayne, που πολλές φορές θα αφήσει στην άκρη τη δράση και θα αναγκαστεί να είναι ιδιαίτερα παρατηρητικός. Το detective mode επιστρέφει σαφέστατα εμπλουτισμένο, με τον παίκτη να μπορεί να επηρεάζει τη ροή του χρόνου και να εξετάζει τυχόν αντικείμενα που με μια πρώτη ματιά δεν είναι ορατά.\nΗ συγκεκριμένη ενότητα δεν διακρίνεται για την υψηλή δυσκολία της, αλλά ακόμα και έτσι ταιριάζει γάντι με τον χαρακτήρα του Batman. Σε τεχνικό επίπεδο το Batman Arkham Origins δεν απογοητεύει αν και γνώμη μας είναι πως απέχει αρκετά από το να εντυπωσιάσει με βάση τα σημερινά δεδομένα.\nΤο πρώτο στοιχείο που θα κερδίσει τους παίκτες είναι η μουντή, σχεδόν μελαγχολική ατμόσφαιρα, ενώ και το χιονισμένο Arkham, παρά την έλλειψη ζωής, δείχνει ελκυστικό. Φυσικά την παράσταση κλέβει η στιβαρή φιγούρα του Batman αλλά και των βασικών εχθρών του, όπου όλοι διακρίνονται για τον υψηλό αριθμό πολυγώνων που αοτελούνται και την έμφαση στη λεπτομέρεια. Το animation δεν φαίνεται να έχει αλλάξει σε σχέση με το Arkham City, στοιχείο φυσικά θετικό, ενώ και τα διάφορα cut scenes καταφέρνουν να αποδώσουν με έναν αρκετά επιτυχημένο τρόπο την ένταση κάποιας αναμέτρησης.\nΟμοιότητες και συμπεράσματα\nΟλοκληρώνοντας τις σκέψεις μας γύρω από το Batman Arkham Origins, το συμπέρασμα που προκύπτει είναι πως σε γενικές γραμμές πρόκειται για μια πρόταση που ακολουθεί υψηλά επίπεδα ποιότητας. Ουσιαστικά, το μόνο αρνητικό που μπορεί να του καταλογίσει κάποιος, είναι η υπερβολική ομοιότητά του με το Arkham City σε όλους τους τομείς.\nΗ WB Montreal θα κατακριθεί μεν για την ατολμία της, αλλά όταν η Rocksteady είχε καταφέρει να αγγίξει τόσο υψηλά επίπεδα ποιότητας, η ολοκληρωτική αντιγραφή δεν μοιάζει και τόσο εσφαλμένη, μιας και πρακτικά προσφέρεται ακόμα μία ολοκληρωμένη, γεμάτη δράση περιπέτεια με πρωταγωνιστή το Σκοτεινό Ιππότη.


Στις «Αντιθέσεις» ο φάκελος Covid 19: Μια εκπομπή αποκαλύψεων & ντοκουμέντων - Κρήτη - Νέα Κρήτη\nΤώρα διαβάζετε: Στις «Αντιθέσεις» ο φάκελος Covid 19: Μια εκπομπή αποκαλύψεων & ντοκουμέντων\nΑνανέωση 05/02/2021, 09:00\nΣτις «Αντιθέσεις» ο φάκελος Covid 19: Μια εκπομπή αποκαλύψεων & ντοκουμέντων\nΑυτή την Παρασκευή στις «Αντιθέσεις» στις 21:45\nΈνα χρόνο μετά την πανδημία του ιού SARS-CoV2 και της νόσου του Covid-19, η ανθρωπότητα στη δίνη αποφάσεων και συνεπειών, που αλλάζουν πλήρως και πολύ -επίπεδα την κανονικότητα.\n- Τα εμβόλια, οι μεταλλάξεις και η κεντρική επιλογή των lockdown.\n- H επιδημιολογική επιτήρηση, ο ρόλος και ο τρόπος των test, οι πολιτικές για τα φάρμακα σε όσους νοσούν και οι στρατηγικές επιλογές.\n- Πανδημία και Διαφάνεια, μύθοι και αλήθειες.\n- Οι ευπαθείς ομάδες, οι ηλικιωμένοι, οι νεότερες ηλικίες και τα παιδιά.\n- Τι συμβαίνει με την Πρωτοβάθμια Φροντίδα Υγείας και ποια η αλήθεια για το Εθνικό Σύστημα Υγείας;\n- Οι προοπτικές, οι εκτιμήσεις και η αλήθεια πίσω από τη διαχείριση της υγειονομικής κρίσης.\nΣτην εκπομπή καταθέτουν την οπτική τους, δίνουν απαντήσεις και παραθέτουν όλα τα νέα δεδομένα που ο καθένας διαθέτει στο πεδίο του οι:\n- Γιάννης Ιωαννίδης, Καθηγητής Παθολογίας, Έρευνας και Πολιτικής Υγείας και Στατιστικής στο Πανεπιστήμιο Στάνφορντ και Διευθυντής του Κέντρου Έρευνας Πρόληψης του ίδιου Πανεπιστημίου.\n- Χαράλαμπος Γώγος, Παθολόγος-Λοιμωξιολόγος, Καθηγητής Παθολογίας Ιατρικού Τμήματος Πανεπιστημίου Πατρών, μέλος στην Επιτροπή Αντιμετώπισης Εκτάκτων Συμβάντων Δημόσιας Υγείας από Λοιμογόνους Παράγοντες/ Διευθυντής Παθολογικής - Λοιμωξιολογικής Κλινικής Μetropolitan General.\n- Αθηνά Λινού, Καθηγήτρια Επιδημιολογίας της Ιατρικής Σχολής του Εθνικού και Καποδιστριακού Πανεπιστημίου Αθηνών και Πρόεδρος του Ινστιτούτου Προληπτικής, Περιβαλλοντολογικής και Εργασιακής Ιατρικής Prolepsis.\n- Ματίνα Παγώνη, Παθολόγος- Λοιμωξιολόγος - Διευθύντρια της Γ’ Παθολογικής Κλινικής «Γ. Γεννηματά», Πρόεδρος της Ένωσης Ιατρών Νοσοκομείων Αθηνών Πειραιώς (ΕΙΝΑΠ).\n- Παναγιώτης Βλαχογιαννόπουλος, Καθηγητής Παθολογίας - Ανοσολογίας στην Ιατρική Σχολή του ΕΚΠΑ\n- Κωνσταντίνος Φαρσαλινός, Ερευνητής Δημόσιας Υγείας στα Πανεπιστήμια Πατρών και Δυτικής Αττικής.\n- Δημήτρης Ποντίκας, Ιδρυτής και ερευνητής του εργαστηρίου Βιοτεχνολογίας MENIDIMEDICA, δημιουργός του πρώτου ελληνικού μοριακού τεστ.\nΑυτή την Παρασκευή στις 21.45 στις Αντιθέσεις ο φάκελος «Covid -19» σε μια εκπομπή αποκαλύψεων και ντοκουμέντων που θα συζητηθεί.\nΕπιμέλεια - Παρουσίαση; Γιώργος Σαχίνης


Γαλλία: Πρόσβαση στη δωρεάν αντισύλληψη για γυναίκες ηλικίας έως 25 ετών\nΟ Γάλλος υπουργός Υγείας, Ολιβιέ Βεράν. AP/DER HASSELT\nΔιευρύνεται το όριο ηλικίας για δωρεάν αντισύλληψη στη Γαλλία, έπειτα από ανακοίνωση του Γάλλου υπουργού Υγείας, Ολιβιέ Βεράν.\nnews247 09 Σεπτεμβρίου 2021 12:20\nΗ Γαλλία θα καταστήσει την πρόσβαση στη δωρεάν αντισύλληψη για γυναίκες ηλικίας έως 25 ετών από την 1η Ιανουαρίου, σε ένα νέο μέτρο που θα κοστίσει στο κράτος 21 εκατομμύρια ευρώ κατ’ έτος, δήλωσε την Πέμπτη (09/09) ο Γάλλος υπουργός Υγείας, Ολιβιέ Βεράν.\n«Υπάρχει μείωση στη χρήση αντισύλληψης μεταξύ ορισμένων νεαρών γυναικών και κυρίως για οικονομικούς λόγους», δήλωσε ο Βεράν στον γαλλικό τηλεοπτικό σταθμό 'France 2'.\nΗ δωρεάν αντισύλληψη, όπως αναφέρει το ΑΠΕ-ΜΠΕ, χορηγείται ήδη από το 2013 σε κορίτσια ηλικίας 15-18 ετών, όπου το ποσοστό αμβλώσεων έχει μειωθεί έκτοτε, από 9,5 σε 6 ανά 1.000 μεταξύ του 2012 και του 2018.\nΑπό τον Αύγουστο, επεκτάθηκε σε κορίτσια κάτω των 15 ετών.\nΓια να δικαιολογήσει την επέκταση σε ηλικίες κάτω των 15 ετών, η κυβέρνηση είχε πει στα τέλη του 2019 ότι «κάθε χρόνο, σχεδόν 1.000 κοπέλες ηλικίας 12 έως 14 ετών μένουν έγκυες στη Γαλλία» και ότι «από αυτές τις εγκυμοσύνες, οι 770 καταλήγουν σε άμβλωση».


Το κατάστημα NIRO Systems προσφέρει ταυτόχρονα την άνεση του σύγχρονου και μοντέρνου βιβλιοπωλείου αλλά και την οικειότητα και το ζεστό περιβάλλον ενός αγαπημένου χώρου. Εκατοντάδες τίτλοι ελληνικών και μεταφρασμένων βιβλίων, λογοτεχνία για ενηλίκους, εφήβους και παιδιά, σχολικά βοηθήματα, φροντιστηριακά ξενόγλωσσα, προετοιμασίας ECDL, λευκώματα, λεξικά, ταξιδιωτικοί οδηγοί και άλλα βιβλία όλων των κατηγοριών έχουν βρει στέγη εδώ.\nΕνδεικτικά σε αυτή τη σελίδα παραθέτουμε κάποια απο τα βιβλία όλων των κατηγοριών, ελληνικών και ξένων εκδοτικών οίκων, με μελλοντικό στόχο την δημιουργία μια ολοκληρωμένης ηλεκτρονικής βιβλιοθήκης για την ενημέρωσή σας.\nΗ ελληνική και ξένη λογοτεχνία αλλά και η ποίηση και πεζογραφία φιλοξενούνται στο κατάστημα μας. Ανακαλύψτε συναρπαστικές ιστορίες και ταξιδέψτε μέσα απο τις σελίδες τους. Διαβάστε περισσότερα\nΗ Νεανική και παιδική λογοτεχνία αφενός έχει τη δύναμη να βοηθάει τα παιδιά και τους έφηβους-αναγνώστες να δημιουργήσουν ποικίλες και ελεύθερες εικόνες του Εγώ τους και να αναγνωρίζουν τη διαδικασία ανάπτυξης και σχηματισμού της ταυτότητάς τους. Τους παρηγορεί και τους εφοδιάζει με ζωτική δύναμη αλλά και ταξιδεύει μικρούς και μεγάλους. Διαβάστε περισσότερα\nΒιβλία μαγειρικής, βιβλία με συνταγές, τόσο απο Έλληνες όσο και απο ξένους επαγγελματίες του είδους για να μάθουν όλοι τα μυστικά της κουζίνας και να εντυπωσιάσουν! Διαβάστε περισσότερα\nTα Λεξικά μας παρέχουν όλες τις πολύτιμες για τον εκπαιδευτικό και τον μαθητή πληροφορίες (λεξιλογικές, σημασιολογικές, εννοιολογικές). Λεξικά της νέας ελληνικής γλώσσας, σύγχρονα και πλήρες ερμηνευτικά, ορθογραφικά και ετυμολογικά άριστα. Μεγάλη ποικιλία απο Ελληνο-Αγγλικά και Αγγλο-Ελληνικά λεξικά, αλλά και με εξαιρετικής ποιότητας λεξικά διαφόρων γλωσσών. Διαβάστε περισσότερα\nΣτο NIRO Systems υπάρχει μια πλήθώρα απο εκπαιδευτικά βιβλία, σχολικά βοηθήματα για τάξεις του Λυκείου, Γυμνασίου αλλά και Δημοτικού. Μέσα απο πρωτοποριακές εκδόσεις εκπαιδευτικά παιχνίδια, ασκήσεις, εργασίες και κατασκευές ο μαθητής θα μπορέσει να συνδιάσει τη γνώση μέ τη διασκέδαση. Διαβάστε περισσότερα\nΣτο κατάστημα μας θα βρείτε τη μεγαλύτερη ποικιλία σε χάρτες και ταξιδιωτικούς οδηγούς για κάθε γωνιά του πλανήτη, από όλους τους μεγάλους εγχώριους και διεθνείς εκδοτικούς οίκους. Διαβάστε περισσότερα


Σχετικά με τις προσλήψεις αναπληρωτών που απομένουν και την τροπολογία για τους αναπληρωτές\nΠΑΙΔΕΙΑ 24/12/2014 - 19:20 | Author: Newsroom\nΣχετικά με τις προσλήψεις αναπληρωτών τα νεότερα που υπάρχουν είναι τα εξής:\nΥπάρχουν ακόμη λίγες πιστώσεις κρατικού προυπολογισμού ,καθώς και οι 800 από το ΕΣΠΑ για την Ειδική Αγωγή που είναι ακόμη στο γραφείο του κ.Μητσοτάκη.\nΌπως με ενημέρωσε η Γενική Δντρια του υπουργείου έχουν τα κενά από όλες τις Δνσεις ΠΕ επικαιροποιημένα και πιθανόν να γίνουν κάποιες προσλήψεις τις επόμενες μέρες.\nΑυτό που επισήμανα στον κ.Χρηστάκη, Δντή του γραφείου του κ.Λοβέρδου, είναι πως οι προσλήψεις αυτές πρέπει να γίνουν ως τις 29 του Δεκέμβρη γιατί μετά-εφόσον προκηρυχθούν εκλογές θα είναι πολύ δύσκολο να γίνουν ,γιατί απαιτείται ειδική άδεια της διακομματικής επιτροπής.\nΕίπε πως θα το συζητήσουν σήμερα το θέμα και θα αποφασίσουν.\nΑν υπάρξει κάτι νεότερο θα σας ενημερώσω.\nΜε αφορμή ερωτήματά σας ,σχετικά με τη νέα ρύθμιση για τη σύνταξη των πινάκων αναπληρωτών με βάση το βαθμό πτυχίου ,σας ενημερώνω για τα εξής:\n1.Η παράγραφος 4 του άρθρου9 του Ν 3848/10,προβλέπει αυτά που αναφέρονται στο παρακάτω κείμενο.Στο τέλος αυτής της παραγράφου προστίθεται η νέα ρύθμιση που αναφέρεται στο βαθμό πτυχίου και αφορά όλους τους πίνακες .\nα) Στους πίνακες με προυπηρεσία όσοι έχουν ακριβώς τα ίδια μόρια και πήραν πτυχίο την ΙΔΙΑ εξεταστική περίοδο,προτάσσεται αυτός που έχει τον μεγαλύτερο βαθμό πτυχίο.\nβ)Οι πίνακες μηδενικής προυπηρεσίας,για όσους πήραν πτυχίο την ίδια εξεταστική περίοδο,συντάσσονται με βάση το βαθμό του πτυχίου.\nΠαράδειγμα 1: Αν κάποιος πήρε πτυχίο τον Ιούνιο με βαθμό 8 κι έχει 10 μόρια και κάποιος άλλος αρχές Ιουλίου με βαθμό 8,2 κι έχει κι αυτός 10 μόρια,προηγείται πλέον αυτός που έχει βαθμό 8,2 επειδή είναι στην ίδια εξεταστική.\nΠαράδειγμα 2 :Αν κάποιος πήρε πτυχίο τον Ιούνιο με 8 και κάποιος άλλος τον Σεπτέμβρη με 9 κι έχουν και οι δυο 10 μόρια,προηγείται ο απόφοιτος του Ιουνίου γιατί είναι σε προγενέστερη εξεταστική περίοδο.\nNews Tag: ΑΝΑΠΛΗΡΩΤΕΣΕΙΔΙΚΗ ΑΓΩΓΗΕΣΠΑΠΡΟΣΛΗΨΕΙΣ


Τα πάντα για ταξίδια - από οδηγούς πόλης έως πρωτότυπες παραστάσεις\nΓενετικά τροποποιημένα κουνούπια για να διορθώσετε το πρόβλημα του δάγκειου πυρήνα στη Φλόριντα\n8 κλασικές αθλητικές ταινίες\nΜια μέρα στον κόλπο του Γκουαντάναμο: Προοπτική μιας φρουράς\nΟ Troy Nahumko βρίσκει αναπάντεχα φαντάσματα που ξαναγεννιούνται στην Ισπανία κάθε Πάσχα. Φωτογραφίες από τον συγγραφέα. ΠΕΡΙΕΧΟΜΕΝΑ από τη γωνία, τα drumbeats γίνονται άνθρωποι και οι άνθρωποι γίνονται μια πομπή. Το θυμίαμα κρέμεται κάτω από το πλάι, το στηθαίο στο οποίο κυματίζουν μετά από κύματα ανθρώπων. Λιγότερο περισσότερο από 10 πόδια χώρο από τοίχο σε τοίχο, αρκετά κοντά για να συγκεντρώσει τον οφθαλμικό καπνό, αρκετά κοντά για να συνειδητοποιήσει ότι υπάρχουν μόνο δύο τρόποι έξω, και και οι δύο θα σήμαινε αναρρίχηση πάνω από εκατοντάδες.\nΣημειώσεις για το πώς να μην γράψετε ένα βιβλίο\nΟ συγγραφέας. Δεν φαίνεται - κολλώδεις σημειώσεις πάνω από το χάρτη. Ο Tom Gates συνεχίζει να συναντά ανθρώπους στο Σαντιάγο και να καθυστερεί. Οι τσάντες μου υποδέχτηκαν στο αεροδρόμιο δύο αξιολάτρευτα σκυλιά ναρκωτικών. Είχαν πάρει τη θεραπεία με το καρουσέλ σαν μια βόλτα στο Disneyworld, κάθονταν στη μεταφορική ταινία για λίγα λεπτά κάθε φορά, προσποιούσαν ότι μύριζαν τσάντες αλλά πραγματικά απλώς χαλάρωσαν.\nΗ καλύτερη περιπέτεια που δεν είχα ποτέ\nΈρχεται μια στιγμή που πολλοί αντιμετωπίζουν την τελική απόφαση: να ακολουθήσουν μια καριέρα ή να την αναβάλουν για ανοιχτό δρόμο; Για όσους αναζητούν δουλειά, μια καριέρα, μια απλή κατεύθυνση στη ζωή τους, το ταξίδι μπορεί να φαίνεται σαν μια άσκοπη απόσπαση της προσοχής-ένα χρήμα- πιπίλισμα τρόπος για να καθυστερήσει αυτά τα απαίσια πρώτα χρόνια στον κόσμο της εργασίας.\nΔιαγωνισμός Twitter: Tuff ‘n’ Tiny USB drive\nΜπείτε για να κερδίσετε την πολύ μικρή, μεγάλη ανθεκτική μονάδα δίσκου 2 GB του Verbatim. Σοβαρά, αυτό το πράγμα είναι εξαιρετικά μικρό. Πίσω στις μέρες διδασκαλίας μου, είχα ένα υπέροχο σύνολο κλειδιών. Ήταν τεράστιο - δεν μπορούσα να το χωράω στο πορτοφόλι μου. Κλειδιά σπιτιού, κλειδιά αυτοκινήτου, σχολικά κλειδιά, κλειδιά γραφείου, τύμπανα, δακτύλιος τυμπάνου που πήρα όταν ήμουν δεκατέσσερα, τυχαία πλαστικά πράγματα και ένα από αυτά τα σγουρά βραχιολάκια καλωδίου τηλεφώνου που θα χρησιμοποιούσαν οι μαθητές μου για να σφίγγουν το βασικό τερατώδες του δωματίου.\nΚυριολεκτικό βίντεο: Η ατελείωτη γοητεία που δηλώνει το προφανές\nΤο πρώτο κυριολεκτικό βίντεο που είδα ήταν αυτό το A-Ha "Take on Me". Δεν μπορούσα να σταματήσω να γελάω. Άγγιξε μια χορδή. Τόσο συχνά εσείς ή εγώ μπορεί να τραγουδήσετε ένα απόσπασμα στο πνεύμα του κυριολεκτικού βίντεο, αλλά για να το κάνετε τόσο απρόσκοπτα και για ολόκληρο το τραγούδι, λοιπόν, πρέπει να παραδεχτείτε ότι χρειάζεται ταλέντο. Μεταξύ των πολλών χρηστών του YouTube που δημοσιεύουν τώρα τα δικά τους κυριολεκτικά βίντεο, πολλοί αναφέρουν τον Dusty McNeato, τον οποίο θεωρούν ότι είναι ο δημιουργός του κυριολεκτικού βίντεο.\nΑφού επέστρεψε από δύο χρόνια στο Τόγκο, η Λίντα Γκόλντιντ βρίσκει αναπροσαρμογή στη ζωή στις ΗΠΑ λίγο πιο περίεργη από ό, τι περίμενε. Νωρίτερα στην εκπαίδευσή μας στο Ειρηνικό Σώμα, ο συντονιστής εκπαίδευσης προγραμματίζει μια συνεδρία για την αναπροσαρμογή που θα αντιμετωπίζαμε σε δύο χρόνια , όταν επιστρέψαμε στις Ηνωμένες Πολιτείες. Οι συνάδελφοί μου και εγώ ήμασταν στη χώρα ίσως τέσσερις εβδομάδες, αρκετό καιρό για να υποστούν γαστρεντερικές καταστροφές, να κουράζω τα λουτρά με κουβά και να τρώμε αρκετά πατέ (μια βάση λευκού υδατάνθρακα που μοιάζει με ζύμη συνήθως φτιαγμένη από καλαμπόκι γεύμα και φαγητό με σάλτσα) για να εμπνεύσει τα όνειρα των burritos και των χάμπουργκερ.\nΗ Νέα Δημοσκόπηση προτείνει στους Μουσουλμάνους Παγκόσμια Υποστήριξη Αυστηρότερων «Ισλαμικών» Νόμων\nΠρώτα απ 'όλα, επιτρέψτε μου να πω ότι τα αποτελέσματα αυτής της δημοσκόπησης φαίνονται αρκετά αποσυνδεδεμένα από την πραγματικότητα. Όπως γράφτηκε στους LA Times: Σύμφωνα με την έρευνα, οι πλειοψηφίες στο Πακιστάν, την Αίγυπτο, την Ιορδανία και τη Νιγηρία θα ευνοούσαν την αλλαγή των ισχυόντων νόμων για να επιτρέψουν τη λιθοβολισμό ως τιμωρία για μοιχεία, ακρωτηριασμός χεριών για κλοπή και θάνατο για όσους μετατρέπονται από το Ισλάμ σε άλλη θρησκεία.\nΣπίτι στο Papa's House\nΌλες οι φωτογραφίες είναι ευγενική προσφορά του συγγραφέα. Εάν είστε τυχεροί, λίγο έξω από το Κατμαντού, μπορείτε να κοιτάξετε στην οροφή ενός σπιτιού με χρώμα τερακότας και να βρείτε ένα κοπάδι αγοριών που ψάλλουν, "Chet! Chet! " Ο Vinod έκοψε άλλο ένα χαρταετό. Πριν από λίγο καιρό, μερικά από αυτά τα αγόρια δεν είχαν δει ποτέ ένα χαρταετό ή δεν ένιωθαν τη ζεστασιά ενός στοργικού ενήλικα.\nΤαξίδια με πολυθρόνες: Εμείς καρδιάς φαγητό!\nΣωστά. Και έχουμε φάει μια καταιγίδα σε όλο τον κόσμο. Μετά από μια γεμάτη μέρα στο φαγητό του εμπορικού κέντρου στην Μπανγκόκ Binge Eating 101, ο Tom Gates στοχεύει να καθησυχάσει την επιθυμία των ζυμαρικών του στο Random Restaurant Review: Authentic Italian In Bangkok. Ο Ross Tabak πηγαίνει αναζητώντας το καλύτερο μπάρμπεκιου σε όλο τον κόσμο και ο Hal Amen ακολουθεί το σκόρδο, τα τσίλι και το τζίντζερ σε ένα κορεατικό κατάστημα στην Πόλη του Μεξικού.\nΟ Πρόεδρος Ομπάμα επιδιώκει να εμποδίσει την απελευθέρωση φωτογραφιών στρατιωτών των ΗΠΑ που κακοποιούν κρατούμενους στο Ιράκ και το Αφγανιστάν. Την παραμονή της μεγάλης ομιλίας του στο Κάιρο - πρωτεύουσα μιας ζωντανής αραβικής δημοκρατίας όπου η κυβέρνηση δεν βασανίζει ποτέ - ο Πρόεδρος Ομπάμα ανησυχεί ότι περισσότεροι κρατούμενοι των ΗΠΑ φωτογραφίες βασανιστηρίων θα προκαλέσουν αναταραχή στον αραβικό κόσμο.\nΟδική σοφία: 7 νόμοι ζωής από ποδηλάτη μεγάλων αποστάσεων\nΣημείωση του συντάκτη: Ο Alvaro Galvis είναι ένας 26χρονος ξυλουργός στη μέση ενός μεγάλου ταξιδιού με ποδήλατο από τη γενέτειρά του Popayan, στα νότια της Κολομβίας, στη νότια Αργεντινή. Γνώρισα τον Alvaro σε ένα κάμπινγκ στα βουνά κοντά στο El Bolson της Παταγονίας και με συγκλόνισε αμέσως η αύρα της ηρεμίας του, παρόλο που είναι μόνος, με πολύ λίγα χρήματα, 9.000 χιλιόμετρα από το σπίτι.\nΤα πάντα για ταξίδια - από οδηγούς πόλης έως πρωτότυπες παραστάσεις...


Μελβούρνη: Οι ομογενείς γιόρτασαν την 25η Μαρτίου ~ Aνατολική Αττική News "Blog"\nΟ συννεφιασμένος ουρανός και η ψιλή βροχούλα δεν εμπόδισαν τον Ελληνισμό της Μελβούρνης να γιορτάσει μαζικά, με υπερηφάνεια και λαμπρότητα την Εθνική Επέτειο της 25ης Μαρτίου, με την καθιερωμένη παρέλαση στο μεγαλοπρεπές Μνημείο Πεσόντων\nΙδιαίτερα αυξημένη ήταν η παρουσία μαθητών και μαθητριών ελληνικών σχολείων, στην πλειοψηφία τους πλέον τρίτης γενιάς Ελληνόπουλα, που έδωσαν ένα ξεχωριστό χρώμα, προκάλεσαν θύελλα ενθουσιασμού και χειροκροτήθηκαν από 15.000 και πλέον ομογενείς που παρακολούθησαν την παρέλαση, την οποία έλαβαν μέρος και εκπρόσωποι ομογενειακών σωματείων.\nΤον πανηγυρικό της ημέρας εκφώνησε ο ευρισκόμενος στην Αυστραλία, υφυπουργός Εξωτερικών, Άκης Γεροντόπουλος ο οποίος σημείωσε πως δεν θα μπορούσε να τιμήσει την εθνική επέτειο σε καλύτερο μέρος από τη Μελβούρνη, μια φιλόξενη πόλη, σε μια φιλόξενη χώρα όπου διαβιούν εκατοντάδες χιλιάδες Έλληνες και έχει στενούς δεσμούς φιλίας με την Ελλάδα.\nΓια τη σημασία της εθνικής επετείου αλλά και τη συμβολή του Ελληνισμού στην ανάπτυξη της Αυστραλίας, μίλησαν ακόμα ο πολιτειακός πρωθυπουργός της Βικτώριας, Ντένις Νάπθαϊν, ο αρχηγός του πολιτειακού Εργατικού κόμματος Ντάνιελ “Αντριους, η Χέλεν Κρόγκερ εκ μέρους του ομοσπονδιακού πρωθυπουργού Τόνι “Αμποτ και η Μαρία Βαμβακινού εκ μέρους του αρχηγού της ομοσπονδιακής αξιωματικής αντιπολίτευσης, Μπιλ Σόρτεν.\nΜεταξύ των επισήμων ήταν ο πρέσβης της Ελλάδας Χ. Δαφαράνος, η γενική πρόξενος Χριστίνα Σημαντηράκη, ο Επίσκοπος Δέρβης κ. Ιεζεκιήλ, ο Επίσκοπος Μιλητοπούλεως κ. Ιάκωβος, βουλευτές, γερουσιαστές, δήμαρχοι και άλλοι.\nΟ γενικός γραμματέας της Επιτροπής Εορτασμού της Εθνικής Επετείου, Κώστας Νικολόπουλος, ευχαρίστησε θερμά την ομογένεια, τα σχολεία και τους επισήμους για τη συμμετοχή στον εορτασμό. Μετά την παρέλαση έγινε κατάθεση στεφάνων στο Μνημείο Πεσόντων ενώ είχε προηγηθεί δοξολογία στον καθεδρικό ναό του Αγίου Ευσταθίου.\nΗ εθνική επέτειος τιμήθηκε με μεγάλη παρέλαση και στο κέντρο του Σίδνεϊ, την Αδελαίδα αλλά και τις άλλες μεγάλες πόλεις της Αυστραλίας.\nΣημειώνεται ότι ο υφυπουργός Εξωτερικών, Κυριάκος Γεροντόπουλος, βρίσκεται από το Σάββατο στη Μελβούρνη.\nΤη Δευτέρα, θα συναντηθεί με τον Επίσκοπο Δέρβης, κ. Ιεζεκιήλ, και θα επισκεφθεί το ελληνικό κοινοτικό σχολείο «Alphington Grammar». Έπειτα, θα μεταβεί στο Πολιτειακό Κοινοβούλιο, όπου θα συναντηθεί με ομογενειακούς πολιτειακούς βουλευτές. Επίσης, θα επισκεφθεί το Hellenic Museum και θα έχει συνάντηση με το προεδρείο του Ελληνο-Αυστραλιανού Εμπορικού Επιμελητηρίου Μελβούρνης.\nΤην Τρίτη, 25 Μαρτίου, θα αναχωρήσει για την Καμπέρα, όπου θα επισκεφθεί το «Hellenic Memorial», το «Hellenic Club» και το ελληνικό κοινοτικό νηπιαγωγείο του Αγίου Νικολάου. Ακολούθως, θα μεταβεί στο Ομοσπονδιακό Κοινοβούλιο και θα συναντηθεί με τον ομογενή Υφυπουργό, κ. Συνοδινό, και ομογενείς ομοσπονδιακούς βουλευτές και γερουσιαστές.\nΤο απόγευμα της ίδιας μέρας, θα αναχωρήσει για το Σίδνεϊ, όπου θα έχει συνάντηση με τον Αρχιεπίσκοπο Αυστραλίας κ. Στυλιανό και με το προεδρείο της ελληνικής κοινότητας Ν.Ν.Ο.\nΤην Τετάρτη, 26 Μαρτίου, ο κ. Γεροντόπουλος θα συναντηθεί στο Πολιτειακό Κοινοβούλιο του Σίδνεϊ με τον ομογενή Υπουργό Πολιτισμού, κ. George Souris, και την ομογενή βουλευτή, Sophie Cotsis.\nΘα ακολουθήσει συνάντηση με ομογενειακά στελέχη της τοπικής αυτοδιοίκησης, στο Δημαρχείο της πόλης.\nΈπειτα, θα επισκεφθεί το ομογενειακό κολλέγιο του Αγίου Σπυρίδωνος και θα παραστεί στην κοινή εκδήλωση ύψωσης της ελληνικής σημαίας στους όμορους δήμους Hurstville/Kogarah.


Lino 3D: Τρισδιάστατη εκτύπωση - 3D News\nΟι τρισδιάστατοι εκτυπωτές χρησιμοποιούνται κυρίως για την κατασκευή φυσικών μοντέλων και πρωτοτύπων από σχεδιαστές, μηχανικούς και ομάδες ανάπτυξης νέων προϊόντων, έχουν τη δυνατότητα να εκτυπώνουν μέρη και εξαρτήματα από διάφορα υλικά με διαφορετικές μηχανικές και φυσικές ιδιότητες και συχνά σε μια ενιαία διαδικασία κατασκευής.\nΑρχικά θα πρέπει να έχουμε ένα 3D-μοντέλο. Αυτό είναι ένα ψηφιακό σχέδιο, σε μορφή αρχείου (file format) STL ή OBJ που είναι τα συνηθισμένα και τα οποία δημιουργούνται είτε από εφαρμογή CAD ή με τη χρήση ενός 3D-σαρωτή ή ακόμα και από ψηφιακές φωτογραφικές μηχανές με τη βοήθεια κατάλληλου λογισμικού.Η 3D εκτύπωση αφορά στη δημιουργία ενός πραγματικού αντικειμένου στον τρισδιάστατο κόσμο μας μέσα από διάφορες μεθόδους. Αυτό που χρειάζεται για να πραγματοποιηθεί είναι : ένας 3Dεκτυπωτής, το υλικό για την κατασκευή και ένα ψηφιακό μοντέλο 3D (ηλεκτρονικό αρχείο). Το τελικό αντικείμενο δημιουργείται με την αλλεπάλληλη εναπόθεση στρωμάτων του υλικού εκτύπωσης, το ένα πάνω στο άλλο.\nΚατασκευή ενός αντικειμένου σε στρώσεις\nΗ εκτύπωση μπορεί να διαρκέσει από μερικά λεπτά μέχρι αρκετές ώρες ανάλογα με το μέγεθος του προς κατασκευή αντικειμένου και την μέθοδο που εφαρμόζεται. Τα υλικά που μπορούν να χρησιμοποιηθούν από τις υπάρχουσες τεχνολογίες είναι διάφορα ήδη πλαστικών και μετάλλων, γυαλί, χαρτί, πηλός, φωτοπολυμερή, άμμος, κερί, ανθρώπινος ιστός ή ακόμα και φαγητό. Μόλις ολοκληρωθεί η εκτύπωση, μπορεί να χρειάζεται φινίρισμα, όπως για παράδειγμα αφαίρεση του περιττού υλικού ή των στηριγμάτων που έχουν τοποθετηθεί για να μην διαλυθεί το αντικείμενο κατά την κατασκευή, το οποίο εξαρτάται από την μέθοδο που χρησιμοποιήθηκε.\nΗ μέθοδος που χρησιμοποιείται από τους περισσότερους επιτραπέζιους 3D εκτυπωτέςείναι γνωστή ως Εναπόθεση Λιωμένου Υλικού( Fused Deposition Modeling – FDM). Στην τεχνική αυτή, μία θερμαινόμενη κεφαλή σε σχήμα σωληνάριου χρησιμοποιείται για να λιώσει το υλικό εκτύπωσης και να το εξωθήσει μέσω μιας κεφαλής (ακροφύσιο). Το υλικό, συνήθως κάποιο είδος πλαστικού, μερικές φορές πορσελάνη ακόμη και πηλός, τροφοδοτείται με τη μορφή λεπτού νήματος.\nΥπάρχουν και άλλες μέθοδοι «εκτύπωσης» όπου χρησιμοποιούνται διαφορετικά υλικά. Η βασική αρχή παραμένει λίγο πολύ η ίδια σε όλες τις τεχνικές: Το αντικείμενο είναι χτισμένο στρώμα-στρώμα από τη βάση προς την κορυφή.\n FDM: Fussed Deposition Modeling\nΣτη μέθοδο αυτή, το υλικό σε μορφή νήματος περνά από έναν εξωθητή (extruder), o οποίος έχει τέτοια ροπή ώστε να περνάει συγκεκριμένη ποσότητα υλικού. Το νήμα εισέρχεται σε ένα μπλοκ υψηλής θερμοκρασίας όπου το υλικό λιώνει και, έπειτα, περνά από μία κεφαλή υψηλής θερμοκρασίας, και εναποθέτει το λιωμένο υλικό σε στρώσεις. Μόλις εκτυπώνεται ένα επίπεδο, η πλατφόρμα κατεβαίνει προς τα κάτω για να πάει στο επόμενο επίπεδο.\nΚαι στο FDM μπορεί να χρειάζεται στήριξη του αντικειμένου εάν υπάρχουν κομμάτια που εξέχουν στον αέρα. Για τον λόγο αυτό, υπάρχουν δύο κεφαλές. Η μία εναποθέτει το υλικό κατασκευής και η άλλη ένα υλικό στήριξης. Μόλις ολοκληρωθεί η κατασκευή το υλικό να βυθίζεται σε διαλυτικό ή βρέχεται με νερό υπό πίεση για να φύγει το υλικό στήριξης, αν αυτό είναι υδατοδιαλυτό. Επίσης, μπορούν να χρησιμοποιηθούν και σταθερά στηρίγματα, τα οποία μετά σπάνε και αφαιρούνται. Η μέθοδος FDM είναι η πιο δημοφιλής και χρησιμοποιείται, μάλιστα, στους εκτυπωτές Reprap. Αυτό οφείλεται στο χαμηλό κόστος κατασκευής εκτυπωτών που υλοποιούν αυτή τη μέθοδο και των υλικών που χρησιμοποιούνται. Τα υλικά αυτά είναι διάφορα θερμοπλαστικά, μέταλλα, χαρτί, κερί, βρώσιμες ουσίες, ανθρώπινος ιστός, τσιμέντο κ.ά.\n SLS: Selective Laser Sintering\nSLS: Selective Laser Sintering – Στην επιλεκτική πυροσυσσωμάτωση με λέιζερ χρησιμοποιείται λέιζερ, ώστε να λιώσουν επιλεκτικά κόκκοι από κονιοποιημένο υλικό (π.χ. μέταλλο) και στη συνέχεια να ενοποιηθούν σε ένα στρώμα, για το σταδιακό χτίσιμο του τελικού αντικειμένου. Το λέιζερ στοχεύει σε σημεία που ορίζονται από το ηλεκτρονικό αρχείο του 3D σχεδίου.\nΑρχικά, έχουμε μία δεξαμενή γεμάτη με το υλικό που επιθυμούμε να χρησιμοποιήσουμε σε μορφή σκόνης (δεξαμενή στα δεξιά της εικόνας). Επίσης, υπάρχει μία πλατφόρμα κατασκευής, η οποία βρίσκεται σχεδόν στην επιφάνεια μίας δεύτερης δεξαμενής, αφήνοντας τόσο πάχος όσο είναι το κάθε επίπεδο εκτύπωσης. Ένας κύλινδρος περιστρέφεται και σπρώχνει μέρος της σκόνης προς την πλατφόρμα κατασκευής. Το υλικό που απομένει πάνω στην πλατφόρμα αφού περάσει ο κύλινδρος αποτελεί την πρώτη στρώση του υπό κατασκευή αντικειμένου. Ένα τυπικό πάχος της στρώσης είναι 100μm.\nΈπειτα, παράγεται μία δέσμη φωτός, η οποία οδηγείται στα σημεία που πρέπει να εκτυπωθούν με την βοήθεια ενός καθρέφτη. Η δέσμη θερμαίνει το υλικό με αποτέλεσμα να δημιουργείται ένα ενιαίο κομμάτι. Αφού ολοκληρωθεί η μία στρώση, η δεξαμενή με την σκόνη ανεβαίνει προς τα πάνω για να πάρει επιπλέον σκόνη ο κύλινδρος, ενώ η πλατφόρμα κατασκευής κατεβαίνει προς τα κάτω για να εναποτεθεί επάνω της το υλικό για την επόμενη στρώση.\nΌταν ολοκληρωθεί η διαδικασία αφαιρείται η περιττή σκόνη από το αντικείμενο, η οποία μπορεί να χρησιμοποιηθεί σε επόμενη εκτύπωση. Κατά την εκτύπωση, δεν χρειάζονται στηρίγματα αφού η ίδια η σκόνη λειτουργεί σαν στήριγμα. Τα υλικά που χρησιμοποιούνται είναι κυρίως διάφορα μέταλλα και μίγματά τους, καθώς και θερμοπλαστικά ή κεραμικά. Στην SLS τεχνολογία, το υλικό θερμαίνεται από την δέσμη τόσο ώστε να ενωθούν μεταξύ τους τα μόρια της σκόνης χωρίς να λιώνει πλήρως, Με την τεχνολογία SLS είναι δυνατό να ελεγχθεί η πυκνότητα του τελικού αντικειμένου πράγμα ιδιαίτερα χρήσιμο όταν χρησιμοποιείται μίγμα διαφορετικών υλικών.\n SLA: Stereolithography\nSLA: Stereolithography – Στη στερεολιθογραφία το μοντέλο χτίζεται στρώμα – στρώμα με τη χρήση υγρής ρητίνης η οποία στερεοποιείται αν εκτεθεί σε συγκεκριμένο φωτισμό (UV-laser ή ψηφιακό προβολέα).\nΗ στερεολιθογραφία επιτυγχάνεται μέσω του φωτοπολυμερισμού πολύ λεπτών στρώσεων, ειδικών για 3D εκτύπωση, υγρών ρητινών. Οι ρητίνες αυτές έχουν τη ξεχωριστή ιδιότητα να στερεοποιούνται όταν εκτίθενται σε υπεριώδη ακτινοβολία. Με αυτό τον τρόπο παίρνει μορφή και ενσωματώνεται η κάθε μια στρώση πάνω στην άλλη σχηματίζοντας το φυσικό αντίγραφο του ψηφιακού 3D μοντέλου.\nΗ στερεολιθογραφία παράγει αντικείμενα εξαιρετικής ποιότητας, ακρίβειας και λεπτομέρειας σε τέτοιο βαθμό ώστε τις περισσότερες φορές είναι δύσκολο να διακρίνουμε εάν το αντικείμενο είναι το τελικό προϊόν και όχι ένα εκτυπωμένο πρωτότυπο. Η επιλογή της ρητίνης που θα χρησιμοποιηθεί προσδίδει στο αντικείμενο συγκεκριμένα χαρακτηριστικά όπως δυνατότητα χύτευσης, αυξημένη αντοχή, ελαστικότητα κοκ.\nΣτην στερεολιθογραφία χρησιμοποιείται υπεριώδης ακτινοβολία ώστε να στερεοποιήσει το υγρό φωτοπολυμερές υλικό και να κατασκευαστεί το επιθυμητό αντικείμενο. Μία δεξαμενή γεμίζεται με το φωτοπολυμερές υλικό και η βάση τοποθετείται σχεδόν στην επιφάνεια του υγρού, αφήνοντας να καλυφθεί από το υλικό που αντιστοιχεί στο πρώτο επίπεδο. Το σύστημα παράγει μία δέσμη υπεριώδους ακτινοβολία που μόλις πέσει πάνω στο φωτοπολυμερές υλικό, το στερεοποιεί.\nΗ δέσμη πέφτει στα σημεία που υποδεικνύει ο G-code και έπειτα η βάση κατεβαίνει πιο κάτω, δηλαδή στο επόμενο επίπεδο, και επαναλαμβάνεται η ίδια διαδικασία μέχρι να κατασκευαστούν όλα τα επίπεδα του αντικειμένου. Το υλικό κάθε επιπέδου ενώνεται με το προηγούμενο επίπεδο καθώς στερεοποιείται.\nΚαθώς το αντικείμενο κατασκευάζεται μέσα σε υγρό, χρειάζεται κάποια στήριξη. Αφού ολοκληρωθεί η εκτύπωση, η στήριξη αφαιρείται και το αντικείμενο βυθίζεται σε διαλυτική ουσία ώστε να καθαριστεί από το εναπομείναν υγρό υλικό. Τέλος, μπαίνει σε φούρνο υπεριώδους ακτινοβολίας για να στερεοποιηθεί πλήρως.\nΗ μέθοδος αυτή χαρακτηρίζεται από υψηλή ακρίβεια και ανάλυση. Ενδείκνυται, κυρίως, για κατασκευή μικρών αντικειμένων επειδή χρειάζεται αρκετό χρόνο για να ολοκληρωθεί η διαδικασία, αφού η ακτινοβολία πέφτει σε ένα μικρό τμήμα του αντικειμένου κάθε φορά. Τα υλικά που χρησιμοποιούνται είναι φωτοπολυμερείς ρητίνες.\nΣυνέχεια στο επόμενο τεύχος: Εφαρμογές τρισδιάστατης εκτύπωσης


Στα άκρα τραβάει το σχοινί η Κίνα με το NBA | Neos Kosmos\nΣτα άκρα τραβάει το σχοινί η Κίνα με το NBA\nΜια ανάρτηση του γενικού διευθυντή των Χιούστον Ρόκετς οδήγησε τις κινεζικές εταιρείες να αποσύρουν η μια μετά την άλλη τις χορηγείες τους προς το NBA, με την αμερικανική λίγκα να μετρά απώλειες πάνω από $2 δις\nΣε δεινή θέση δείχνει να βρίσκεται το NBA, έπειτα από τις συνεχόμενες απώλειες χορηγιών από την Κίνα. Φωτό: ΑΠΕ/ΜΠΕ\n10 October 2019 5:20pm\nΤρομακτικές διαστάσεις έχει πάρει το θέμα της διαμάχης της Κίνας με το NBA.\nΜε ανάρτησή του στον προσωπικό του λογαριασμό στο Twitter, ο γενικός διευθυντής των Χιούστον Ρόκετς, Daryl Morey, τάχθηκε υπέρ των διαδηλωτών του Χονγκ Κονγκ, με αποτέλεσμα να ανοίξει τον ασκό του Αιόλου. Η αντίδραση από την πλευρά της Κίνας ήταν άμεση, με την δημόσια τηλεόραση της χώρας να ανακοινώνει πως οι αγώνες της ομάδας δεν θα μεταδίδονται πλέον από το σταθμό.\nΩστόσο, όπως αποδείχθηκε, αυτό θα ήταν μόνο η αρχή, αφού αρκετές εταιρείες κινεζικής προέλευσης, όπως η εταιρεία ένδυσης Li Ning και ο τραπεζικός όμιλος Shanghai Pudong, άρχισαν να αποσύρουν τις χορηγίες τους από τις ομάδες και το πρωτάθλημα του NBA.\nΣε μια απόπειρα να σβήσουν τη φωτιά που άναψε ο Morey, αρκετοί αστέρες του μεγαλύτερου πρωταθλήματος μπάσκετ στον πλανήτη πραγματοποίησαν δηλώσεις υπέρ της Κίνας:\n“Θα θέλαμε να απολογηθούμε. Λατρεύουμε την Κίνα”, υποστήριξε ο James Harden.\nΜάλιστα και ο ίδιος ο Morey έσπευσε να σβήσει την φλέγουσα ανάρτηση και να την αντικαταστήσει με μια μακροσκελή δήλωση μέσω της οποίας προσπαθούσε να “μπαλώσει” την κατάσταση που ο ίδιος δημιούργησε:\n“Πάντοτε εκτιμούσα την σημαντική υποστήριξη που μας παρέχουν οι Κινέζοι φίλαθλοι και χορηγοί μας κι ελπίζω πως όσοι αναστατώθηκαν να γνωρίζουν πως το να τους προσβάλλω ή να τους παρεξηγήσω δεν ήταν ποτέ στις προθέσεις μου”, δήλωσε ο παράγοντας των Ρόκετς.\nΑπό την πλευρά του, και ο Κομισάριος του NBA, Adam Silver, σε μια απέλπιδα προσπάθεια να διαχειριστεί την διαρκώς αυξανόμενη κρίση εξέδωσε απολογία προς την Κίνα.\nΠαρ’ όλα αυτά οι Κινέζοι, οι οποίοι σε θέματα πατριωτισμού τηρούν αυστηρή στάση, παραμένουν ανεπηρέαστοι, με τις ομάδες των Λέικερς και Νετς που βρίσκονται στη χώρα για την πραγματοποίηση φιλικών αναμετρήσεων να έχουν μείνει στα… κρύα του λουτρού!\nΣυναντήσεις των παικτών με το κοινό ακυρώθηκαν, οι αγώνες τους δεν έχουν καμία τηλεοπτική κάλυψη και διαφημιστικές πινακίδες δεν υπήρχαν ούτε για δείγμα, ενώ ακόμη δεν είναι σε θέση να γνωρίζουν αν θα μπορέσουν να φύγουν από την χώρα, αφού κάτι τέτοιο χρειάζεται την έγκριση της Κυβερνήσεως.\nΕΛΕΓΧΟΣ ΤΗΣ ΚΙΝΑΣ ΕΝΤΟΣ ΤΩΝ… Η.Π.Α.!\nΦαίνεται όμως πως η επιρροή που ασκούν οι κινεζικές χορηγίες προς τον “μαγικό κόσμο” του NBA φτάνει μέχρι την άλλη άκρη του Ειρηνικού και τα γήπεδα των ΗΠΑ, τα οποία βρίσκονται αρκετά χιλιόμετρα μακριά.\nΠιο συγκεκριμένα, σε μια φιλική αναμέτρηση που διεξήχθη στην Φιλαδέλφια μεταξύ των τοπικών Σίξερς και μιας ομάδας από την Κίνα, ένας άνδρας με τη σύζυγό του οδηγήθηκαν εκτός γηπέδου όταν σήκωσαν ένα πανό με την επιγραφή “Ελευθερία στο Χονγκ Κονγκ”.\nΌπως ανακοίνωσε η διοίκηση της ομάδας, το ζευγάρι εμπόδιζε στην ομαλή παρακολούθηση του αγώνα με αποτέλεσμα να ληφθεί η απόφαση να τους ζητηθεί να αποχωρήσουν, ωστόσο σύμφωνα με τον ίδιο τον άνδρα, δεν τους δόθηκε καμία εξήγηση.\nΑναφορά στο θέμα έκανε και ο Αμερικανός πρόεδρος, Donald Trump, ο οποίος κατηγόρησε τους παράγοντες του NBA, Steve Kerr και Gregg Popovich, για φοβική στάση:\n“Μιλούν πολύ άσχημα για τις ΗΠΑ, αλλά σε ότι αφορά την Κίνα, δεν θέλουν να πουν τίποτα άσχημο. Το θεωρώ πραγματικά θλιβερό. Θα έχει ενδιαφέρον (η εξέλιξη). Είναι σαν να μην σέβονται την ίδια τους τη χώρα. Το είδα και σκέφτηκα “τι διαφορά!” Δεν είναι θλιβερό;”, τόνισε ο Αμερικανός πρόεδρος.\nΗ στάση των ανθρώπων του NBA προς την Κίνα έχει γίνει αποδέκτης σκληρής κριτικής και από μεγάλη μερίδα της διαδικτυακής κοινότητας.


Πως να δώσετε τις πρώτες βοήθειες αν χρειαστεί και τι πρέπει να γνωρίζετε! - Ομορφιά & Υγεία - Athens magazine\nΟι πρώτες κινήσεις!\nΟι πρώτες βοήθειες μπορούν να χρησιμεύσουν σε όλους. Είναι οι πρώτες κινήσεις που πρέπει να γνωρίζετε για να μπορέσετε να βοηθήσετε στην ανακούφιση του πόνου ή ακόμα και να σώσετε μια ζωή.\nΝα προσφέρετε την κατάλληλη βοήθεια στο άτομο που σας χρειάζεται μέχρι να έρθουν τα εξειδικευμένα άτομα και να αντιμετωπίσουν την κατάσταση.\n1. Να καλέσετε άμεσα τις κατάλληλη εξειδικευμένη βοήθεια Κλήση του Εθνικού Κέντρου Άμεσης Βοήθειας (Ε.Κ.Α.Β) 166. Να δώσετε το τηλέφωνο και το όνομά σας και να τους ενημερώσετε για τον τόπο που βρίσκεστε, τον αριθμό των ατόμων που χρειάζονται βοήθεια και τι ακριβώς έχει συμβεί.\n3. Να ελέγξετε τον τόπο του ατυχήματος για την ασφάλεια του θύματος αλλά και τη άδικη σας. (πχ. σβήσιμο της μηχανής του αυτοκίνητου, κλείσιμο της διαρροής αερίων ή τη διακοπή ρεύματος)\n- Τοποθετήστε ανάσκελα το θύμα σε μια σκληρή επιφάνεια ώστε το στέρνο να συμπιέζεται πιο αποτελεσματικά. Τοποθετήστε και τα δυο σας χέρια πάνω στο στέρνο του και κλειδώστε τα δάχτυλα σας. Τεντώστε τους αγκώνες και πιέστε προς τα κάτω. Πιέστε δυνατά και γρήγορα.\n-Μετά από 30 συμπιέσεις, δίνονται 2 αναπνοές,κλείστε τα ρουθούνια του ασθενούς και\nτοποθετήστε το στόμα σας πλήρως πάνω από το δικό του. Επαναλάβετε μέχρι την επαναφορά σφυγμού.\nΈνα σοβαρό θέμα στην υγεία είναι το έμφραγμα, όμως ο οργανισμός μας προειδοποιεί ένα μήνα πριν το συμβάν με συγκεκριμένα συμπτώματα!\nΕάν κάποιος από εσάς αισθάνεται αυτά τα συμπτώματα, πρέπει να πάτε σε γιατρό όσο το δυνατόν πιο γρήγορα. Ο καλύτερος τρόπος για να εμποδίσετε ένα έμφραγμα είναι να καταλάβετε τα συμπτώματα νωρίς. Πώς μπορείτε να καταλάβετε αν έχετε καρκίνο στο μάτι;\n14 Ιουνίου 2019 10:45\n13 Ιουνίου 2019 18:47\n13 Ιουνίου 2019 15:55


Μένουν μόλις λίγες ημέρες για την πολυαναμενόμενη κυκλοφορία του Tom Clancy’s The Division στις 8 Μαρτίου. Λίγοι εκλεκτοί έπαιξαν την closed beta ένα μήνα νωρίτερα, όσοι πρόλαβαν έπαιξαν την open beta πριν λίγες ημέρες και πλέον ετοιμαζόμαστε για την επίσημη κυκλοφορία, η οποία σημαίνει ένα και μόνο πράγμα. Ραντεβού στην Dark Zone για ατελείωτες ώρες παιχνιδιού.\nΤο μόνο σίγουρο είναι ότι το Tom Clancy’s The Division έχει κάνει κάποιες τομές. Από το πώς συνδυάζεται ένα open world third person shooter παιχνίδι με μερικά πολύ έντονα στοιχεία ενός RPG παιχνιδιού, μέχρι την εμμονή στη λεπτομέρεια σε κάθε μικρό τομέα σχεδιασμού του παιχνιδιού. Τίποτα από όσα θα βιώσεις εκτελώντας τα campaigns του παιχνιδιού ή απλά κόβοντας βόλτες στην Dark Zone (μέχρι να σε φυτέψουν στην άφαλτο, αν απλά κάνεις βόλτες), δεν έχει μπει στο παιχνίδι τυχαία. Από τα graffiti στους δρόμους και τα ιστορικά μνημεία της πόλης, μέχρι το narative του παιχνιδιού και τα επιστημονικά στοιχεία που στηρίζουν τη θεωρία στην οποία βασίστηκε το παιχνίδι, το Tom Clancy’s The Division είναι ένα έργο τέχνης στο οποίο πάνω δούλεψαν αμέτρητοι καλλιτέχνες. Κάποιοι από αυτούς μας μίλησαν στην σύντομη παρουσία μας στην Νέα Υόρκη για το παιχνίδι.\nΈνας τρομερός χώρος, 50 Xbox One με το παιχνίδι και 6 άνθρωποι εκεί για να απαντήσουν σε κάθε μας ερώτηση. Πάρε ανάσα και βούτα στην συγκλονιστική εμπειρία που λέγεται Tom Clancy’s The Division.\nΤο σενάριο λέει ότι ανήμερα της Black Friday, της ημέρας στην οποία διακινείται το περισσότερο χρήμα στις ΗΠΑ, ένα ιός μεταδίδεται μέσω των χαρτονομισμάτων στο κεντρικό Μανχάταν. Οι κοινωνικές και πολιτικές δομές της πόλης καταρρέουν μέσα σε πέντε ημέρες και επικρατεί αναρχία. Μέχρι που μια επίλεκτη ομάδα (The Division) καλείται να επαναφέρει την πόλη σε τάξη. Πόσο όμως απέχει αυτό από την πραγματικότητα; Όχι και τόσο πολύ όσο θα θέλαμε να νομίζουμε. Με έναν ιό ο οποίος θα χτυπούσε ταυτόχρονα πολύ κόσμο, η απειλή θα ήταν τόσο μεγάλη ώστε το σενάριο του Tom Clancy’s The Division να είναι αληθινό.\n“Καταλήξαμε στην επιλογή της Νέας Υόρκης πάρα πολύ γρήγορα. Είναι μία από τις πιο εικονικές πόλεις στον κόσμο. Με το που αναλαμβάνεις την ευθύνη να δημιουργήσεις από το μηδέν αυτή την πόλη, αισθάνεσαι τις αξίες, το πνεύμα, την ψυχή. Δεν θα ήθελες να επιλέξεις μία πόλη χωρίς ψυχή. Αν ρίξεις μια ματιά σε μία από τις μεγάλες λεωφόρους και την δεις άδεια, ξέρεις ότι κάτι δεν πάει καλά”. Ο Julian Gerighty είναι Associate Creative Director του παιχνιδιού και ο πλέον κατάλληλος να μας μιλήσει για το παιχνίδι. Τον ρώτησα να μου πει τι είναι αυτό που ξεχωρίζει το παιχνίδι από τα άλλα κι αν έχει πράγματι τόση σημασία το αν είναι RPG ή όχι. Από τα πρώτα μου βήματα στο παιχνίδι έβλεπα ότι καλείσαι να πάρεις πολλές αποφάσεις. “Είναι ένα open world RPG. Θέλουμε ο άλλος να μπορεί να παίρνει αποφάσεις. Γι’ αυτό έχει και σημασία όλη αυτή η συζήτηση που γίνεται για το αν θα είναι ένα RPG ή όχι, στην κατασκευή του παιχνιδιού. Το RPG που δημιουργήσαμε σημαίνει ότι όλα τα skills που έχεις, θα πρέπει να τα δουλέψεις όσο εξελίσσεται το παιχνίδι για να έχουν νόημα. Και να τα δουλέψεις με άλλους παίκτες. Ήταν πολύ σημαντική η απόφαση να πάμε με ένα deep RPG”.\nΕίναι πράγματι πολλά τα νέα στοιχεία που φέρνει το Tom Clancy’s The Division. Και η προσήλωση στην λεπτομέρεια και την επιστημονική πραγματικότητα είναι στοιχεία που το ξεχωρίζουν. Από πλευράς χτισίματος παιχνιδιού είναι πολλά εκείνα τα στοιχεία που συνηγορούν στο να παραδεχτείς ότι άξιζε η πολύμηνη αναμονή.\nΣτους υπονόμους ή και πάνω από το έδαφος, η Νέα Υόρκη υποφέρει. Και είναι δικό σου καθήκον ως agent του The Division να σώσεις την πόλη. Θα τα πούμε με όλους σας στην Dark Zone. Αρκεί να ακολουθήσετε τις συμβουλές του Julian. Προσεγγίστε πρώτα τον άλλον να δείτε μήπως συμμαχήσετε, μήπως κυνηγήσετε μαζί ένα task. Και προς Θεού, μην σκοτώνετε τα σκυλιά που θα βλέπετε στους δρόμους. Με τα λόγια του Julian: “Dude, don’t be a dick, don’t kill the dogs in the game”.


Γιορτάζεται η Σύλληψη της Αγίας Άννης - Magnesia News\nΑρχική ΒΟΛΟΣ Γιορτάζεται η Σύλληψη της Αγίας Άννης\nΔημοσιεύθηκε 06/12/2019 10:37\nΤην Σύλληψη της Αγίας Θεοπρομήτορος Άννης εορτάζει η Εκκλησία την Δευτέρα 9 Δεκεμβρίου. Στην Ιερά Μητρόπολη Δημητριάδος πανηγυρίζει ο ομώνυμος Ιερός Ναός του Βόλου (Ζαλόγγου – Ναυαρίνου), όπου την παραμονή της εορτής, στις 5.30μ.μ., θα πραγματοποιηθεί η επίσημη υποδοχή τεμαχίου Ιερού Λειψάνου του Αγίου Ιερομάρτυρος Ρηγίνου, Επισκόπου Σκοπέλου, το οποίο θα παραμείνει στον Ναό ως μόνιμη ευλογία. Το Ιερό Λείψανο θα υποδεχθεί ο Σεβ. Μητροπολίτης Δημητριάδος κ. Ιγνάτιος, επικεφαλής του Ιερού Κλήρου και του λαού και αμέσως μετά θα τελεστεί ο Μέγας Πανηγυρικός Εσπερινός, χοροστατούντος του Ποιμενάρχου μας, ο οποίος θα κηρύξει τον Θείο Λόγο. Μετά το πέρας του Εσπερινού, ο Σεβασμιώτατος θα τελέσει τα εγκαίνια του νέου Πνευματικού Κέντρου του Ναού, το οποίο έγινε με δωρεά του Ιδρύματος Δεληγεώργη. Στις 10.00μ.μ. θα ξεκινήσει ιερά Αγρυπνία, η οποία θα απολύσει στη 1.00π.μ. Ανήμερα της εορτής θα τελεστεί πανηγυρική Θεία Λειτουργία. Στις 5.30μ.μ. θα ψαλεί ο μεθεόρτιος Εσπερινός και η Ιερά Παράκληση της Αγίας Άννης.


Στοίχημα υψηλού ρίσκου στα χρηματιστήρια- Ασανσέρ το ΧΑ | Sofokleousin\nΚατεύθυνση και επίπεδα ισορροπίας αναζητούν οι χρηματιστηριακές αγορές, μετά το χθεσινό -13% στη Wall Street που επιβεβαίωσε τους φόβους ότι η απόσταση την κατάρρευση και το πραγματικό κραχ είναι πλέον πολύ μικρή. Μεγάλες διακυμάνσεις και εναλλαγές προσήμων στο ΧΑ – ιδανικό σκηνικό για intraday trading. Ολα πλέον είναι ένα στοίχημα υψηλού ρίσκου με εξαιρετικά αβέβαιαη έκβαση.\nΝευρικότητα επικρατεί σήμερα στα ευρωπαϊκά χρηματιστήρια και οι δείκτες κινούνται με έντονες διακυμάνσεις και εναλλαγές κατεύθυνσης, χωρίς τίποτε να μπορεί να προδικάσει τη συνέχεια.\nΟλες οι αγορές άνοιξαν σήμερα με μεγάλα κέρδη, ως αντίδραση στη χθεσινή καταβύθιση της Wall Street και ως κίνηση αυτοσυντήρησης. Ακολούθησε μεγάλη ενδοσυνεδριακή “βουτιά”, που όχι μόνο εξανέμισε τα αρχικά κέρδη, αλλά “εβαψε κόκκινα” τα χρηματιστηριακά ταμπλό, προκαλώντας πρόσκαιρα μικροπανικό. Η προσφορά απορροφήθηκε και την τελευταία ώρα οι δείκτες κινούνται σε τροχιά ανάκαμψης.\nΕνδεικτικό είναι ότι ο DAX στη Φρανκφούρτη ξεκίνησε με +4,6%, γύρισε στο-3,6% και στη συνέχεια κάλυψε τις απώλειες. Τώρα υποχωρεί οριακά κατά 0,2%.\nΣτο ΧΑ ο Γενικός Δείκτης πήγε αρχικά +3,63% στις 501,98 μονάδες, δημιουργώντας την εντύπωσε ότι η αγορά μπαίνει σε τροχιά ανάκαμψης. Ακολούθησε γρήγορη βουτιά στο -3,07% (469,55 μονάδες) και στη συνέχεια μιά κίνηση ισχυρής ανάκαμψης, μέχρι τις 489,3 μονάδες (+1,01%). Τώρα έχει γυρίσει πάλι στο κόκκινο, με απώλειες 0,55% στις 483,5 μονάδες.\nΤο αρνητικό πρόσημο οφείλεται κυρίως στη μεγάλη πτώση της Coca-Cola (-11,5%), που έχει μεγάλη συμμετοχή στον ΓΔ\nΟ FTASE25 της υψηλής κεφαλαιοποίησης χάνει αυτή την ώρα 2,15% στις 1.169 μονάδες.\nΟ τραπεζικός δείκτης ξεκίνησε με +7,03% και στη συνέχεια "βούτηξε στο βυθό", φθάνοντας στο -8,98%! Επόμενη κίνηση στο +0,20%. Τώρα υποχωρεί κατά 4,35%\nΜικτή εικόνα στο ταμπλό των τραπεζών: Πειραιώς +4,3%, Attica +1,2%, Ελλάδος +1%. Στον αντίποδα Alpha -6%, Eurobank -4,7%, Εθνική -2,6%.\nΣτα εμποροβιομηχανικά blue chips ΟΤΕ, Lamda, ΤΕΡΝΑ Ενεργειακή και ΕΥΔΑΠ κερδίζουν περίπου 3,6%.\nΣυνεχίζεται η καταβύθιση της Coca-Cola, που χάνει σήμερα 11,5%, ενώ χθες είχε υποχωρήσει κατά 17%.\nΚαταρρέει το σύμπαν στα χρηματιστήρια! Ιστορικό χαμηλό τραπεζών στο ΧΑ\n11:48, 16 Μαρτίου 2020


Το πρωί στην οδό Μιχαήλ Βόδα – Athensupdate.gr\nΤο πρωί στην οδό Μιχαήλ Βόδα\nΤο πρωί σαν πας στην οδό Μιχαήλ Βόδα βλέπεις το δρόμο με ανθισμένα δένδρα. Κοιτάς κι ολόγυρα θαυμάζεις τη φύση που “ζωγράφισε”.\nΒρίσκεσαι στη Μιχαήλ Βόδα και Περγάμου, και βλέπεις το σπίτι που κάποτε έζησε ο Αλέκος Σακελλάριος προχωράς και ο δρόμος, είναι σπαρμένος μπροστά σου με πέταλα από τα ανθισμένα πανύψηλα δένδρα. Είναι πρωί και θέλεις όλη την οδό αυτή να τη διασχίσεις.\nΤα δέντρα έχουν αγκαλιάσει τις πολυκατοικίες είναι μια ανάσα δροσιάς στο πυκνοκατοικημένο κέντρο. Ανάμεσα στις φυλλωσιές ξεπροβάλλουν τα τελευταία εναπομείναντα σπίτια μιας Αθήνας που πέρασε και έμειναν μόνα με τις αναμνήσεις τους.\nΟ ήλιος αφήνει παντού τις σκιές του και εμείς σας παρουσιάζουμε τη Μιχαήλ Βόδα είναι πανέμορφη ποιος όμως ήταν ο Μιχαήλ Βόδας θα διαβάσετε στο τέλος αυτής της όμορφης περιγραφής των εικόνων του athensupdate.gr\nΕδώ έζησε ο Αλέκος Σακελλάριος\nΣούτσος Μιχαήλ (Βόδας)\nΟ Σούτσος Μιχαήλ (Βόδας), απεικονίζεται σε έγχρωμη λιθογραφία. Βιογραφικά στοιχεία: Γεννήθηκε στην Κωνσταντινούπολη το 1784 και απεβίωσε στην Αθήνα το 1864. Το 1812 διορίστηκε στη θέση του διερμηνέα της Υψηλής Πύλης και το 1819 τοποθετήθηκε από τον σουλτάνο ηγεμόνας της Μολδαβίας, θέση που κατείχε ως το 1821.\nΜυημένος στη Φιλική Εταιρία, υποστήριξε τον Αλέξανδρο Υψηλάντη, όταν εκείνος εισέβαλε στη Μολδαβία, διαθέτοντας τη φρουρά και χρήματα. Μετά την κάμψη του κινήματος αφορίστηκε από το Οικουμενικό Πατριαρχείο Κωνσταντινουπόλεως, όπως και ο Υψηλάντης.\nΠροσπαθώντας να διαφύγει, συνελήφθη στην Αυστρία και φυλακίστηκε. Αργότερα, φιλοξενήθηκε στη Γενεύη από τον φιλέλληνα τραπεζίτη Εϋνάρδο, φροντίζοντας να ενισχύει τον απελευθερωτικό αγώνα των Ελλήνων. Υπηρέτησε το νεοϊδρυθέν ελληνικό κράτος ως πρεσβευτής και ως σύμβουλος επικρατείας.\nΤο Φωτόδεντρο είναι ο Εθνικός Συσσωρευτής Εκπαιδευτικού Περιεχομένου\nCategories:\tΠαρουσίαση\t/ No Responses / by athensupdategr 11 Ιουλίου, 2020


Καθαρή αδιέξοδος - του Θάνου Καμήλαλη\nΉταν όντως το τελευταίο «κρίσιμο» Eurogroup με κεντρικό θέμα την Ελλάδα. Η συνεδρίαση των υπουργών Οικονομικών της Ευρωζώνης την Πέμπτη ήταν... εορταστική και πανηγυρική. Το Eurogroup έκλεισε τα 20 του χρόνια και τα γιόρτασε με τον τρόπο που γνωρίσαμε τόσο καλά την τελευταία οχταετία. Επιβάλλοντας ένα άτυπο, «μεταμνημονιακό», μνημόνιο στην Ελλάδα, αυτήν τη φορά βέβαια όχι με δάνειο και με προκαθορισμένη διάρκεια, αλλά για τις επομένες δεκαετίες. Καθώς το διθυραμβικό καλοκαίρι της «καθαρής εξόδου» ξεκινάει, η επόμενη μέρα μοιάζει αποκρουστικά ίδια με την προηγούμενη.\nΤο ελληνικό χρέος ήταν, πέραν κάθε αμφιβολίας, μη βιώσιμο κι αυτο το γνώριζαν όλοι. Πάνω απ'όλα, το γνώριζαν οι αγορές, που δεν θα μπορούσαν να δανείσουν σε μια ξεκάθαρα υπερχρεωμένη χώρα, που θα ήταν αντιμέτωπη με μια νέα χρεοκοπία κάπου μέσα στη δεκαετία του 2020. Σε μια χώρα ξεκάθαρα υπερχρεωμένη, αλλά με ρυθμισμένο το χρέος της για δεκαετίες, μπορούν.\nΕκτός από οικονομική καταστροφή, η περίοδος της κρίσης στην Ελλάδα χαρακτηρίζεται από σκανδαλώδη υποκρισία και από την τάση των δανειστών να προσπαθούν να παραμερίσουν τις διαφορές, κλωτσώντας το... τενεκεδάκι του ελληνικού προβλήματος λίγο πιο πέρα. Η υποκρισία επίσης, παρατηρείται και στους μνημονιακούς ευφημισμούς, την αλλαγή των εννοιών δηλαδή προκειμένου να φανεί ότι η κατάσταση στην Ελλάδα αλλάζει. Η τρόικα έγινε «θεσμοί» μετά το 2015, τα μέτρα έγιναν «μεταρρυθμίσεις» και ούτω καθεξής. Με τον ίδιο τρόπο, η απαίτηση για «πιστοληπτική γραμμή» έγινε «μαξιλάρι ασφαλείας». Αντί δηλαδή να υπάρχει ένα ανοιχτό ταμείο των δανειστών, από το οποίο η Ελλάδα θα μπορούσε να δανειστεί σε περίπτωση που δεν θα μπορούσε να το κάνει από τις αγορές, επιλέχθηκε η πιο διαχειρίσιμη πολιτικά λύση του «μαξιλαριού» 20 δισ., που απλώς θα βρίσκεται στους ειδικούς λογαριασμούς του ΥΠΟΙΚ για μια «ώρα ανάγκης».\nΠρώτα, αξίζει ένα... φιλοσοφικό ερώτημα: Τι είναι το μνημόνιο; Ο ΣΥΡΙΖΑ προ του 2015 έκανε σωστά τον διαχωρισμό του μνημονίου και της δανειακής σύμβασης (υποστηρίζοντας βέβαια ότι η δανειακή σύμβαση θα συνεχιστεί, αλλά θα «σκίσει τα μνημόνια»). «Μνημόνιο», με την πρακτική του σημασία, είναι ένα σύνολο δεσμεύσεων, δημοσιονομικών στόχων και μέτρων λιτότητας που επιβάλλεται στην κυβέρνηση, με «έπαθλο» χρηματοδότηση σε δόσεις από τη δανειακή σύμβαση, που πραγματοποιούνται αν και όταν η εκάστοτε κυβέρνηση επιβάλλει με επιτυχία τα προαπαιτούμενα και επιτυγχάνει τους στόχους που έχουν τεθεί. Οι τέσσερις πυλώνες - επιμέρους στάδια του επομένως είναι: στόχοι, μέτρα, αξιολόγηση από τους δανειστές και δόσεις.\nΣτο νέο καθεστώς οι... τρεισήμιση από τέσσερις πυλώνες παραμένουν σε ισχύ. Όπως τονίζεται και στην ανακοίνωση του Eurogroup, η ελληνική κυβέρνηση έχει μπροστά της:\nΗ (μισή και υπό προϋποθέσεις) επιστροφή των SMP - ANFA\nΑξίζει μια παρένθεση εδώ: Και πάλι, η επιστροφή στην Ελλάδα των κερδών από τα ομόλογα SMP και ANFA δεν γίνεται χαριστικά. Πρόκειται για μία δέσμευση των δανειστών από τον Νοέμβριο του 2012, που δεν εκπληρώθηκε ποτέ μέχρι σήμερα, καθώς το 2015 αποφάσισαν μονομερώς, ως τιμωρία τότε, να μην το κάνουν. Επίσης, δεν πρόκειται για το σύνολο των κερδών. Όπως έχει παραδεχθεί ο ιδιος ο πρόεδρος της Ευρωπαϊκής Κεντρικής Τράπεζας, Μάριο Ντράγκι, τα κέρδη των δανειστών από τα ομόλογα SMP είναι σχεδόν διπλάσια, μόνο την περίοδο 2012 - 2016 και χωρίς να προσμετρηθούν τα κέρδη από τα ANFA. Απαντώντας πριν από μήνες σε ερώτηση του ευρωβουλευτή της ΛΑΕ, Νίκου Χουντή, ο Ντράγκι τονίσε:\nΚυβέρνηση και δανειστές πανηγυρίζουν ήδη για το «τέλος της ελληνικής και ευρωπαϊκής κρίσης», με χυδαίες μάλιστα εκφράσεις όπως το ότι «οι θυσίες των Ελλήνων πιάνουν τόπο». Υπό μια κάποια έννοια, δεν έχουν άδικο. Η Ελλάδα μπαίνει πλέον στον... αυτόματο πιλότο, με προκαθορισμένη πορεία και παγιωμένη λιτότητα μέχρι το 2060 και ως εκ τούτου η «κρίση» τελειώνει, αφού κανείς δεν θα χρειάζεται να ασχοληθεί μαζί της, αν όλα κυλούν σύμφωνα με το «σχέδιο».\nΗ τωρινή κυβέρνηση υποστηρίζει μετ' επιτάσεως ότι το τρίτο μνημόνιο ήταν πιο «ήπιο» από τα δύο προηγούμενα. Σε αυτό έχει δίκιο. Ωστόσο, θα μείνει στην ιστορία ως αυτή που, εν είδει «γραβάτας», επέβαλλε μία «μνημονιακή» θηλιά δεκαετιών σε έναν ολόκληρο λαό. Δεν είναι μικρό πράγμα επίσης...


Δε σιχαινόμαστε τίποτα περισσότερο από τους ιστούς αράχνης στους τοίχους και τις γωνίες των δωματίων.\nΟι περισσότεροι άνθρωποι δεν ξέρουν πώς μπορούν να λύσουν αυτό το πρόβλημα μ’ ένα φυσικό και ασφαλή τρόπο. Παρόλο που ένα καθαρό και τακτοποιημένο σπίτι δεν είναι πολύ ελκυστικό για τα έντομα, είναι πολύ πιθανό αράχνες κι άλλα έντομα να βρουν κάποιο τρόπο να μπουν στο σπίτι σας ούτως ή άλλως. Εμφανίζονται ακόμα και με τακτικό ή σχεδόν τακτικό καθάρισμα.\nΜπορεί να έχετε το πιο καθαρό σπίτι και κήπο και παρ’ όλα αυτά θα υπάρχουν αράχνες κι άλλα έντομα. Ευτυχώς έχουμε βρει μια λύση! Ξέρατε ότι οι αράχνες κι άλλα μικρά έντομα δεν αντέχουν τη μυρωδιά αυτού του φυτού; Επομένως, είναι καλή ιδέα να βάλετε στο σπίτι σας αυτό το χρήσιμο και μυρωδάτο φυτό, το οποίο μπορείτε να συντηρήσετε με φθηνό κι εύκολο τρόπο.\nΑποτελεσματικότητα του φυτού έναντι των εντόμων:\nΚρατάει μακριά αράχνες, μύγες κι άλλα έντομα\nΤο φυτό έχει δυνατό άρωμα. Λειτουργεί ως φυσικό αποσμητικό χώρου\nΦθηνό κι εύκολο στη συντήρηση\nΤο βασικό συστατικό του είναι φρέσκια μέντα. Το μόνο που έχετε να κάνετε είναι να ανακατέψετε μια μικρή ποσότητα αιθέριου ελαίου μέντας με νερό (περίπου 10 σταγόνες σε μισό λίτρο νερού) και να το βάλετε σ’ ένα ψεκαστήρι.\nΜε αυτό το μείγμα μπορείτε να ψεκάσετε όλες τις σκοτεινές γωνίες του διαμερίσματός σας, της βεράντας σας, της αποθήκης στον κήπο σας κι όλα τα μέρη όπου έχετε δει αράχνες κι έντομα. Το ευχάριστο άρωμα του σπρέι θα χρησιμεύσει ως ένα φυσικό αποσμητικό χώρου που είναι απολύτως αβλαβές για τους ανθρώπους.


Τουρκία: Χειροπέδες σε δέκα απόστρατους ναυάρχους για κριτική στον Ερντογάν – Ανάμεσά τους ο δημιουργός της «γαλάζιας πατρίδας» | MEGA TV\n<iframe src="https://www.megatv.com/embed/?p=2020321926" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n05.04.2021 | 18:39 Eνσωμάτωση\nΟ Ερντογάν τους πέρασε χειροπέδες. Ανάμεσα στους 10 και ο δημιουργός της «γαλάζιας πατρίδας».\nΤο ατόπημα τους; Ήταν ανάμεσα στους 104 που υπέγραφαν την επιστολή με την οποία χαρακτήριζαν λάθος και απειλή προς τα συμφέροντα της Τουρκίας τη συζήτηση για το ενδεχόμενο αλλαγής της συνθήκης του Μοντρέ με προεδρικό διάταγμα.\nΚατηγορήθηκαν για απόπειρα πραξικοπήματος\nΤι λένε όμως οι απόστρατοι και γιατί εκνευρίζεται ο Ερντογάν;\nΟι 104 της επιστολής είναι αντίθετοι στα σχέδια ισλαμοποίησης του στρατού, με τις εικόνες ναυάρχων να προσεύχονται με σαρίκι αλλά και στην διώρυγα της Κωνσταντινούπολης, και αυτό γιατί αυτή η διώρυγα θα υπονομεύσει την ελεύθερή ναυσιπλοΐα.\nΑν όλα αυτά μοιάζουν να είναι πρόβλημα για τον σουλτάνο, υπάρχει και άλλη ανάγνωση την ώρα που η οικονομία καταρρέει, με τα τελευταία συμβάντα να αποπροσανατολίζουν την κοινή γνώμη.\nΜεταξύ των άλλων, οι Τούρκοι προσπαθούν να παρεμποδίσουν και τη συνέχεια των επικοινωνιών με την Αθήνα. Το επεσήμανε σήμερα και Νίκος Δένδιας από τη Σερβία.\nΤην ίδια στιγμή, πέρα από τις υπερπτήσεις που είχαμε σήμερα σε Οινούσσες και Παναγιά, μέσα στην εβδομάδα υπήρξαν και παρενοχλήσεις από τουρκική ακταιωρό.


8 Λέξεις Β Κύκλος – Επεισόδιο 202\nBy Serfare\t On Απρ 6, 2021\n8 Λέξεις Β Κύκλος – Επεισόδιο 202 Διαβάστε περιλήψεις από τα επόμενα επεισόδια της σειράς 8 Λέξεις ( Οκτώ Λέξεις ) 2ος κύκλος του ΣΚΑΪ …\nΗ Μάγδα φεύγει κακήν κακώς από το κανάλι, παρά τις φιλότιμες προσπάθειες του Αιμίλιου να την προλάβει και να της εξηγήσει. Όταν πηγαίνει στο σπίτι, βρίσκει τα πράγματά του στην εξώπορτα κι η Μάγδα έχει ήδη προχωρήσει τις διαδικασίες για την έκδοση διαζυγίου, ενώ αρνείται να ακούσει την οποιαδήποτε δικαιολογία του. Ο Οδυσσέας κι η Έρση ξεκινάνε την αναζήτηση νέου σπιτιού. Ο Άκης αναθέτει στον Μανούσο να γίνει η σκιά της Αποστολίας και να την ακολουθεί παντού και πάντα. Η Εύα μένει έγκυος, γεγονός που πλημμυρίζει χαρά τον Νικηφόρο.\n8 Λέξεις Β Κύκλος – Επεισόδιο 202 – 20/04/21\nΑγνώριστος! Δείτε πως είναι σήμερα το γαλανομάτικο αγόρι του…\nΈρωτας Μετά – Επεισόδιο 32\nH Έρση προβληματίζεται και με το επαγγελματικό της μέλλον, καθώς δεν θα είναι πια μάνατζερ του Οδυσσέα. Η Ευδοκία καταφθάνει στην Κέρκυρα και ζητάει από την Αλίκη να γυρίσει πίσω στη σχολή της. Η Ηλιάνα γνωρίζει τον Παύλο και δείχνει να γοητεύεται από την παρουσία του. Η Αντριάνα πετυχαίνει τον Δημήτρη με τη Μαίρη και θεωρεί ότι κάτι ύποπτο συμβαίνει μεταξύ τους.\nΟ Δημοσθένης ξεκαθαρίζει στη Ναυσικά πως δεν είναι διατεθειμένος να την χάσει από τη ζωή του. Τα αποτελέσματα του τεστ DNA βγαίνουν, ο Μιλτιάδης σιγουρεύεται πως ο Άλκης είναι γιος του και πηγαίνει να τον συναντήσει στο σπίτι του για να του πει τα νέα. Ο Αιμίλιος προσπαθεί απεγνωσμένα να επικοινωνήσει με τη Μάγδα αλλά εκείνη είναι βαθιά πληγωμένη και δεν θέλει καν να τον ακούσει. Στο μεταξύ, η Ηλιάνα κλέβει το λάπτοπ της Μαίρης σε μια προσπάθεια να ξεσκεπάσει το μεγάλο μυστικό της.\nΑναμένουμε τα νέα επεισόδια της σειράς 8 Λέξεις Β Κύκλος – Επεισόδιο 203, 204, 205, 206, 207\n8 Λέξεις8 Λέξεις 20/04/218 Λέξεις Β Κύκλος8 Λέξεις Β Κύκλος – Επεισόδιο 202


Ηλιόπουλος σε Οικονόμου: Εκτός εποχής η ΝΔ και σύντομα εκτός κυβέρνησης - ΚΑΡΦΙΤΣΑ\nΗλιόπουλος σε Οικονόμου: Εκτός εποχής η ΝΔ και σύντομα εκτός κυβέρνησης\n18/04/2022 - 21:50\nΠυρά κατά του Κυβερνητικού Εκπροσώπου, Γιάννη Οικονόμου για το θέμα των λογαριασμών ηλεκτρικού ρεύματος εξαπέλυσε ο εκπρόσωπος Τύπου του ΣΥΡΙΖΑ-Προοδευτική Συμμαχία, Νάσος Ηλιόπουλος.\nΥπενθυμίζεται ότι νωρίτερα ο κ. Οικονόμου είπε σχετικά με το θέμα της ενέργειας: “ο πρωθυπουργός, κατέστησε σαφές πως αν δεν υπάρξει τελικά ευρωπαϊκή λύση, η κυβέρνηση θα εφαρμόσει ένα πρόσθετο και μεγαλύτερο σχέδιο πιο αποφασιστικής στήριξης για τις τιμές του ηλεκτρικού ρεύματος. Είναι απόφαση του πρωθυπουργού να εξαντλήσουμε κάθε διαθέσιμο ευρώ. Να βρούμε τρόπους για τη στήριξη της κοινωνίας, διατηρώντας την αναγκαία δημοσιονομική ισορροπία και κρατώντας πόρους και εφεδρείες για το επόμενο διάστημα. Γιατί μόνο έτσι μπορούμε να γυρίσουμε από την τρικυμία στα πιο ήρεμα νερά”.\nΑπευθυνόμενος στον Οικονόμου, ο κ. Ηλιόπουλος είπε «Η σημερινή φλύαρη έκθεση ιδεών του κ. Οικονόμου επιβεβαιώνει την αδυναμία της κυβέρνησης να απαντήσει στο μόνο ερώτημα που απασχολεί την ελληνική κοινωνία: πότε θα τελειώσει η καθημερινή βαρβαρότητα της ανασφάλειας, των υπέρογκων λογαριασμών, της αδυναμίας να βγει ο μήνας».\n«Ο κόσμος αλλάζει, κ. Οικονόμου, και εσείς μένετε καθηλωμένοι στα δόγματα του νεοφιλελευθερισμού, της αυτορρύθμισης της αγοράς και της ιδιωτικοποίησης των πάντων. Σε όσα δηλαδή κάνουν αβίωτη τη ζωή των πολιτών. Η Νέα Δημοκρατία είναι εκτός εποχής. Σύντομα θα είναι και εκτός κυβέρνησης», σημείωσε.\n«Κρίμα όμως ο εθνικός ψεύτης να σπαταλά τόσες λέξεις και να μη βρίσκει μισή κουβέντα να απαντήσει στην ουσία των καταγγελιών για την παρακολούθηση του δημοσιογράφου Θ. Κουκάκη. Να γνωρίζουν στην κυβέρνηση Μητσοτάκη ότι ούτε η λάσπη, ούτε οι διώξεις, ούτε ο αυταρχισμός μπορούν να τους σώσουν», κατέληξε ο. Ηλιόπουλος.\n#Tags: Γιάννης Οικονόμου, Νάσος Ηλιόπουλος\nΠάνω από μισό εκατομμύριο Opel Crossland έχουν ήδη βγει από τη γραμμή παραγωγής\nΝ. Δένδιας: Η Ελλάδα ασκεί πολιτική αρχών και υποστηρίζει το αίτημα της Σουηδίας και της Φινλανδίας για ένταξη στο ΝΑΤΟ\nΔ. Ωραιοκάστρου: Αρχίζουν οι εγγραφές για το πρόγραμμα «Παιδί και θάλασσα 2022»\nTα ζώδια για σήμερα\n07:10 - 30/06/2022


10.0€ - 41.0€ (2)\n41.0€ - 73.0€ (4)\n73.0€ - 99.0€ (1)\n99.0€ - 125.0€ (4)\nΈως 7 ημέρες (2)\n60 λεπτά (9)\nΈχει χαλάσει η μητρική πλακέτα του σταθερού σου υπολογιστή; Σε περίπτωση που έχουν εμφανιστεί προβλήματα στη γενικότερη λειτουργία του Desktop σου, εμείς αναλαμβάνουμε να αντικαταστήσουμε την motherboard και να επαναφέρουμε το pc σου άμεσα σε πλήρη λειτουργικότητα.\nΈχει χαλάσει η κάρτα γραφικών του σταθερού σου υπολογιστή; Σε περίπτωση που δεν ανάβει η οθόνη του Desktop σου κατά την εκκίνηση, εμείς αναλαμβάνουμε να αντικαταστήσουμε την κάρτα γραφικών του pc σου και να το επαναφέρουμε άμεσα σε πλήρη λειτουργικότητα.\nΑν ο σταθερός σου υπολογιστής δεν ανοίγει έπειτα από μια διακοπή ρεύματος ή κλείνει από μόνος του, τότε σίγουρα θα χρειαστείς καινούριο τροφοδοτικό. Εμείς αναλαμβάνουμε να το αντικαταστήσουμε και να επαναφέρουμε το pc σου άμεσα σε πλήρη λειτουργικότητα.\nΕίναι πολύ αργό το Desktop σου όταν έχεις πολλαπλά προγράμματα ανοιχτά; Θέλεις να προσθέσεις μερικά έτη ζωής στο pc σου εύκολα; Μπορούμε να αναβαθμίσουμε τη μνήμη RAM του σταθερού υπολογιστή σου, δίνοντάς του την ικανότητα να τρέξει τα τελευταία προγράμματα και να είναι γενικά πολύ πιο γρήγορο!\nΕίτε χρειάζεσαι περισσότερο χώρο στον σκληρό δίσκο του σταθερού σου υπολογιστή, είτε απλά θέλεις να τον αναβαθμίσεις, μπορούμε να εγκαταστήσουμε έναν καινούριο σκληρό δίσκο για εσένα.\nΈχει χαλάσει το υδρόψυκτο σύστημα ψύξης του Desktop; Σε περίπτωση που ανεβάζει θερμοκρασίες ο σταθερός υπολογιστής σου, εμείς αναλαμβάνουμε να το αντικαταστήσουμε και να επαναφέρουμε το pc σου άμεσα σε πλήρη λειτουργικότητα.